
Institutul  Biblic. 

Odată  cu  triumful  idealului  nostru  naţional  viaţa 
neamului  a  fost  îndrumată  în  alvii  nouă,  menite  să-i 
înlesnească  un  cât  mai  larg  progres  material  şi  spi¬ 
ritual,  pe  toate  terenele. 

Bisericii  ortodoxe  române  încă  i  s’a  dat  o  nouă 
constituţie,  potrivit  împrejurărilor  fericite  cari  îngă¬ 
duiau  unirea  tuturor  bisericilor  provinciale  de  sub 
cârmuirile  străine  de  până  la  răsboiu,  cu  Biserica 
Patriei-mame.  Era  firesc  ca  şi  numărul  instituţiilor 
bisericeşti  să  sporească.  Şi  a  sporii  Rând  pe  rând 
au  răsărit  aşezămintele  ecleziastice  menite  să  stâr¬ 
nească  o  mai  intensă  şi  mai  largă  viaţă  spirituală 
în  mijlocul  neamului  nostru,  şi  să  sporească  presti¬ 
giul  instituţiei  sacre,  care  a  fost  în  trecut  şi  va  fi 
şi  în  viitor  călăuza  cea  mai  sigură  a  acestui  neam. 

Mitropolia  Ungro-Vlahiei  a  fost  ridicată,  printr  o 
lege  specială,  la  rangul  de  patriarhie,  un  titlu  de 
justă  recunoştinţă  pentru  Biserica  dreptmăritoare  a 
României,  ai  cărei  vlădici  şi  voevozi  au  fost  de-a- 
lungul  veacurilor,  paznicii  credincioşi  ai  legii  creşti¬ 
neşti  la  porţile  Orientului  barbar  şi  a  căror  jertfel- 
nicie  largă  pentru  Biserica  lui  Hristos  s’a  resimţit 
până  pe  îndepărtatele  meleaguri  ale  Iberiei. 

Dar  titlul  nou  însemna,  în  chip  firesc,  şi  un  an¬ 
gajament  sacru  pentru  viitor.  Strălucirea  externă  a 

Bisericii  trebuia  dublată  cu  cea  din  lăuntru.  Aceasta 
însă  nu  o  poate  da  decât  o  nouă  viaţă  religioasă 
zămislită  de  munca  rodnică  a  „celor  aleşi",,  muncă 
organizată  şi  desfăşurată  în  cadrele  unor  instituţii 
nouă,  a  căror  înfiinţare  o  reclamau  implacabilele 
necesităţi  ale  zilelor  noastre. 

Patriarhia  şi-a  înfiinţat,  deci,  şi  un  Institut  Biblic. 
Nu-i  cunosc  statutul.  Presupun  însă  că  rostul  acestui 
deosebit  de  necesar  aşezământ  este,  înainte  de  toate, 
tipărirea  şi  popularizarea  Cărţii  celei  sfinte.  E  rostul 
care  se  desprinde  de  chiar  din  numele  lui 

Ce-a  făcut  până  acum  Institutul  Biblic  ?  A  tipărit 
broşuri  mărunte,  de  cuprins  religios  şi  le*a  dat  drept 
hrană  duhovnicească  creştinilor  cucernici  —  prin 
minister  sau  direct  prin  preoţi.  Un  lucru  bun,  fără 
îndoială;  dar  prea  mărunt  şi  prea  lateral,  faţă  de 
numele  pretenţios  şi  scopul  masiv  pentru  care  s’a 
înfiinţat  noua  instituţie. 

Institutul  Biblic  a  tipărit  însă,  de  curând,  Noul 
Testament  în  traducerea  părintelui  Grigorie  Pişcu- 
lescu  {Gala  Galaction).  E  un  gest  prin  care  Institutul 
Biblic  intră  în  adevărata  alvie  a  preocupărilor  sale 
programatice.  E  un  început  bun,  vrednic  de  toată 
lauda  —  oricât  de  incidental  ar  fi.  [Incidentul,  fiindcă 
el  se  datoreşte  nu  atât  Institutului  Biblic,  cât  ini¬ 
ţiativei  personale  a  harnicului  şi  eruditului  tâlcuitor 
al  „Legii  celei  nouă"]. 

Institutul  nu  trebue,  să  se  oprească  aici;  nu-i 
este  îngăduit  să  se  mulţumească,  mâgulindu-se,  cu 
această  realizare,  oricât  de  frumoasă  ar  fi  ea.  El 
e  dator  să  iniţieze  şi  să  organiseze  în  stil  mare 
ofensiva  culturală  creştină  a  Bisericii  noastre.  Să-şi 
caute  oameni  şi  să-i  pună  la  lucru  sistematic.  Cu 
ţeluri  precise  şi  cu  mijloace  temeinic  alese. 

Credincioşii  ne  cer  Biblia  întreaga.  O  cer  cu 
o  insistenţă,  cu  o  sete  paradoxală  faţă  de  pustiitoa¬ 
rele  curente  cari  se  încrucişează  sălbatec  în  cultura 
veacului  nostru.  Ultimul  bilanţ  al  Societăţii  Britanice 
este  surprinzător  de  elocvent:  Această  societate  a 

desfăcut  în  ţara  noastră,  în  ultimul  an,  aproape  o 
sută  de  mii  de  exemplare  din  Biblia  românească! 
E  un  semn  deosebit  de  îmbucurător. 

Dar  chestiunea  are  şi  o  lăture  dureroasă:  De 
trei  ani  de  zile  Biserica  noastră  nu  mai  are  Biblia 
Sfântului  Sinod.  Clerului  îi  este  interzis  să  răspân¬ 
dească  alte  ediţii.  Fireşte,  ele  se  răspândesc  totuşi', 
dovadă  bilanţul  de  mai  sus.  Situaţia  nu  mai  poate 
dăinui.  Institutul  Biblic  e  chemat  să  tipărească  cât 
se  poate  mai  în  grabă  Biblia  întreaga ,  într’o  ediţie 
aprobată  de  Sf.  Sinod.  Dacă  o  revizuire  grabnică 
a  vechii  ediţii  este  cu  neputinţă  —  să  se  retipărească 
textul  neschimbat  al  Bibliei  Sfântului  Sinod.  O  nouă 
ediţie  S’ar  trece  ca  pâinea  proaspătă  până  la  apa- 
riţia  unei  ediţii,  revizuite  de  astădată  temeinic.  Fără 
nici  un  risc  material,  ne  mai  vorbind  de  imensul 
folos  moral  ce  l-ar  aduce  o  asemenea  întreprindere. 
Sf.  Sinod  ar  ieşi  în  felul  acesta  din  impasul  în  caTC 
se  găseşte  —  ne  mai  având  Biblii. 

Oricât  de  gravă  ar  fi  —  nici  nu  mai  discut  che¬ 
stiunea  mijloacelor  ce  le  reclamă  o  nouă  ediţie  a 
S.  Scripturi.  Biserica  şi  Statul  deopotrivă  trebue 
să-şi  facă  din  această  problemă  o  chestie  de  con¬ 
ştiinţă  şi  de  prestigiu.  Un  procent  infim  din  fondu¬ 
rile  Bisericii  —  săracă  cum  e  —  şi  6  tot  aşa  de  neîn¬ 
semnată  cotă  din  impozitele  grele  plătite  de  cetăţeni 
statului,  nu  numai  ca  să  fie  furate,  ci  şi  ca  să  fie 
întrebuinţate  la  lucruri  bune  —  şi  problema  s’ar  so¬ 
luţiona  neted. 

Sovietele  au  răspândit  oficial  —  mi  se  pare  acum 
doi  ani  —  25,000  de  exemplare  din  Biblie.  Statul 
creştin  al  României  credem  că  ar  putea  face  ceva 
mai  mult... 

Tot  Institutului  Biblic  îi  revine  sarcina  de  a  răs¬ 
pândi  Biblia,  printr’un  oficiu  central,  care  ar  avea 
sucursale  în  toate  oraşele  ţării.  Acest  oficiu  ar 
putea  organiza,  fireşte,  şi  desfacerea  altor  cărţi  şi 
publicaţii  [reviste,  gazete]  de  cuprins  religios-moraL 

Acelaş  Institut  Biblic  ar  trebui  să  iniţieze  pubii- 

carea  în  traducere  românească  a  celor  mai  impor¬ 
tante  opere  ale  Sfinţilor  Părinţi.  Lucrul  este  cu  atât 
mai  uşor,  cu  cât  foarte  multe  din  aceste  opere  au 
fost  traduse  deja  de  către  strădalnicii  noştri  înaintaşi. 
Ele  sunt  epuizate  însă,  sau  netipărite.  Sarcina  Insti¬ 
tutului  Biblic  s  ar  reduce  deci  în  mare  parte,  întrucât 
deocamdată  ar  putea  începe  cu  adunarea,  revizuirea 
şi  tipărirea  traducerilor  existente.  Făcând  acest  lucru 
Institutul  Biblic  ar  da  teologiei  româneşti  putinţa  de 
a  se  inspira  mai  mult  din  comoara  duhovnicească 
a  celor  mai  autentici  creştini,  ferind-o  în  felul  acesta 
de  izvoară  de  o  puritate  uneori  dubioasă.  Şi  aşa 
suntem  acuzaţi  —  de  cele  mai  multeori  în  chip  idiot, 
fireşte  —  de  protestantism  şi  alte  isme  de  tot  soiul! 
Daţi-ne  pe  Sfinţii  Părinţi  —  şi  fantoma  va  dispărea ! 

întemeierea  unei  reviste  de  studii  biblice  încă 
n’ar  fi  de  loc  incompatibilă  cu  rostul  unui  Institut 
Biblic.  Ea  ar  elucida  atâtea  chestiuni  menite  să  în¬ 
lesnească  înţelegerea  adevărată  a  Scripturii  sfinte. 
Chiar  dacă  la  început  această  revistă  n’ar  face  altceva 
decât  ar  pune  la  curent  clerul  nostru  cu  preocu¬ 
pările  teologiei  străine  în  domeniul  studiului  biblic 
şi  ar  întreprinde  tâlcuirea  Sfintei  Scripturi. 

O  neapărată  necesitate  este  şi  înfiinţarea  unui 
birou  al  presei  bisericeşti,  care  să  informeze  ţara 
şi  străinătatea  exact  şi  repede  despre  tot  ce  se  pe¬ 
trece  în  sinul  Bisericii  noastre  şi  să  ne  informeze 
despre  tot  ce  se  petrece  în  sinul  Bisericilor  străine. 
Altfel  ştirile  despre  viaţa  bisericească  dela  noi  şi 
din  străinătate  pleacă  şi  sosesc  denaturate,  ele  fiind 
transmise  de  organe  politice  cari  îşi  au  interesele 
lor ,  de  organe  de  publicitate  catolice  sau  protestante, 
cari  încă-şi  au  interesele  lor,  sau  de  agenţiile  de 
publicitate,  ale  căror  criterii  şi  interese  le  cunoaşte 
toată  lumea... 

Biroul  de  presă,  a  cărui  organizare  o  preco¬ 
nizăm,  ar  fi  unul  din  plămânii  prin  cari  Biserica  * 
noastră  ar  respira  —  şi  ar  primi  duh  proaspăt  din 
afară.  Fără  el,  şi  reînchegarea  frontului  panortodox 
de  care  sa  vorbit  aşa  de  mult  şi  în  paginile  adestei 

reviste,  va  rămânea  o  iluzie.  Cu  el  avem  toate  mo¬ 
tivele  să  nădăjduim  lucruri  mari 

Iată  câteva  chestiuni  de  cari  s’ar  cădea  să  se 
ocupe  Institutul  Biblic.  Altfel  lumea  ar  putea  să-şi 
uite  odată,  că  el  există.  Şi-ar  fi  păcat.  prot  n.  Colan. 


■  Şi  trebuia  să  treacă  El  prin  Samaria 

[Ioan  IV.  1-44). 

Ura  absurdă  şi  agresivă  a  fariseilor,  face  ade¬ 
seori  pe  Mântuitorul,  să  părăsească  Sfânta  cetate 
şi  să  poposească  în  laturile  Galileii  neamurilor. 

Exegeţii  unilaterali  şi  interesaţi  ai  „literii  care 
omoară“,  erau  demascaţi  Predica  Mântuitorului  era 
un  rechizitoriu  documentat  şi  acerb  împotriva  ze¬ 
lului  lor  fals,  seducător  şi  superficial 

In  entusiasmul  cu  care  pomiau  după  Domnul, 
atâţia  ucenici  cuceriţi  de  adevărul  cuvântului  me¬ 
sianic,  virtuozii  ipocriziei,  vedeau  o  mare  primejdie 
pentru  întreprinderile  lor  ritualiste  atât  de  lucrative. 

Ascendentul  lor  moral  şi  social  se  topia  din  zi 
în  zi.  începuseră  să  fie  suspectaţi  de  nesinceritate 
şi  prin  urmare  izolaţi.  Falimentul  minciunii  în  care 
trăiau  de  o  viaţă  întreagă  era  aproape.  Oamenii 
care  îi  admiraseră  până  aci  începură  să  vadă  din¬ 
colo  de  aparenţe  şi  să  cunoască  realitatea  conşti¬ 
inţei  morale  a  conducătorilor  lor  spirituali 

O  nouă  disciplină  îşi  făcea  drum  sigur  în  con¬ 
ştiinţe,  disciplina  convingerii  personale  şi  care,  de¬ 
sigur  discredita  prin  superioritatea  ei  etică  disciplina 
oficială,  obligatorie,  impersonală,  sâlnică  şi  forma¬ 
listă  —  pe  care  o  impuneau  plenipotenţiarii  legii,  cu 
o  rigoare  excesivă. 

* 

*  * 

Şi  acum  Mântuitorul  îndurerat  de  mediocritatea 
brutală  a  monopolizatorilor  şi  exploatatorilor  fiilor 
lui  Israel  porneşte  spre  Galileia.  Drumul  trecea 
prin  Samaria,  patria  ereziei  şi  a  eterodoxiei  idolatre. 

Zidurile  albe  ale  Siharului  se  ivesc  în  zare. 
Fântâna  patriarhală  pe  care  Iacob  o  lăsase  moşte¬ 
nire  fiului  său  Iosif,  îmbia  cu  apa  ei  răcoritoare 
drumeţii  osteniţi  de  cale.  Mântuitorul  se  opreşte  în 
preajma  ei  ca  să  se  odihnească  până  la  întoarcerea 
ucenicilor  plecaţi  în  cetate  după  hrană. 

Siharul  aprovizionează  din  belşugul  lui  material 
pe  apostoli.  Mântuitorul  îlya  umplea  îndată  de  sporul 
Dumnezeesc  al  revelaţiei  şi  de  belşugul  unei  infinite 
spiritualităţi 

Mântuitorul  trebuia  ,să  treacă  prin  Samaria,  în 
aceea  zi,  ca  să  deschidă  alături  de  izvoarele  fântânii 
ereditare  a  lui  Iosif  un  nou  izvor  — -  izvorul  vieţii 
spirituale  care  curge  din  vecinicie  şi  se  revarsă  în 
ea.  —  Ca  toate  drumurile  Lui  şi  aceste  era  un  drum 
providenţial!  Oboseala  Lui  pe  drumurile  prăfuite  şi 
arse  ale  lumii  era  o  jertfă  prin  care  se  binecuvânta 
sufletul  omenesc  şi  se  înmulţiau  puterile  morale 
ale  vieţii. 

Sfântă  osteneală,  cât  ai  fost  tu  de  rodnică  şi  de 
mântuitoare!.. 

Cât  de  bogat  trebuie  să  fi  ţâşnit  din  adâncurile 
pământului  izvoarele  vii  ale  apelor,  când  vor  fi  simţit 
că  Tu,  ziditorul  lor,  te  odihneşti  lângă  ele! 

Dar  cât  de  aprinsă  şi  de  chinuitoare  trebuie  să 
fi  fost  şi  setea  Samarinencii  ca  să  plece  în  toiul 
arşiţei  la  fântâna  pe  care  ţi-o  alesesei  amvon  pentru 
proclamarea  celui  mai  esenţial  adevăr  de  care  sa 
învrednicit  cândva  neamul  omenesc!... 

Binecuvântată  fie  deapururi  setea  care  nu-ţi  dă 
răgaz  până  nu  e  potolită  cu  izvoarele  descoperirile 
Tale! 

Drumul  omenirii  însetate  spre  Hristos  a  fost 
deschis  în  acea  zi,  de  o  femeie  torturată  cumplit  în 
fiinţa  ei  fizică  şi  morală.  Ea  a  fost  reprezentanta 
noastră  atunci,  azi  noi  trebuie  să  fim  reprezentanţii 
şi  următorii  ei. 

« Dă-mi  să  beau!»  îi  zice  Mântuitorul  Dar 
El  era  însetat  de  suflete,  era  însetat  de  mântui¬ 
rea  lor,  era  însetat  de  Dumnezeirea  lor.  Cere- 

rea  pe  care  o  face  femeii  era  un  simplu  pre¬ 
text  Răspunsul  pe  care-1  primeşte  dela  femeie 
şi  care  evoacă  spontan  oarecare  diferenţe  confe¬ 
sionale  şi  oarecari  divergenţe  de  concepţie  reli¬ 
gioasă  şi  naţională,  strămută  deodată,  convorbi¬ 
rea  pe  terenul  celor  mai  înalte  preocupări  spiri¬ 
tuale.  Aceasta  o  dorise  şi  Mântuitorul 

Mântuitorul,  vorbind  cu  femeia  samarineancă, 
desfiinţează  principial  şi  practic,  separatismul  con¬ 
fesional  —  nu  pentrucă  El  nu  ar  fi  acordat  nici  o 
importanţă  aşezămintelor  dogmatice  şi  etice  tradi¬ 
ţionale,  ci  pentrucă  voia  să  opereze  în  omenire  o 
unitate  de  credinţă  şi  de  viaţă,  şi  să  creeze  astfel 
o  definitivă  şi  permanentă  armonie  spirituală. 

Femeia  dă  dovadă  de  un  cras  analfabetism  în 
materie  de  spiritualitate.  Ea  nu  cunoaşte  „darul  lui 
Dumnezeu11,  nici  „pe  cel  ce-1  poate  împărtăşi"  şi  nici 
nevoia  de  a-1  cere“.  Ea  alunecă  mereu  pe  panta 
concepţiei  materialiste:  „ciutură  n’ai“,  „puţul  e  adânc" 
de  unde  ai  apa  cea  vie,  pe  care  vrei  să  mi-o  dă¬ 
ruieşti?" 

Ea  nu  poate  evada  nici  măcar  pentru  o  clipă 
din  constrângerea  mărginitei  experienţe  fenomenale. 
Ba  mai  mult,  ea  suspectează  pe  Mântuitorul  şi  de 
mediocritate  în  autoritate  şi  în  posibilităţi  Iacov, 
bătrânul  stăpân  al  fântânii,  a  fost  atât  de  mare  încât  e 
imposibil  să  se  fi  născut  cineva  care  să-l  egaleze,  în 
putere  şi  prestigiu  necum  să-l  depăşească. 

In  acest  omagiu  adus  unei  mari  şi  înguste  tradiţii 
e  multă  inerţie,  multă  miopie  şi  desigur  foarte  multă 
oroare  de  inovaţii  şi  creaţiuni  reformatoare. 

Atâtea  generaţii  în  curs  de  vre-o  2  milenii,  s’a 
îndestulat  cu  apa  fântânii  lui  Iacob  şi  tu,  îndrăzneşti 
să  spui  că  poţi  da  o  altă  apă  mai  vie,  mai  învio¬ 
rătoare  decât  aceea? 

E  o  temeritate  de  aventurier,  o  trufie,  şi  o  sfidare. 
Profanezi  memoria  unui  erou  şi  tradiţia  uriaşe  legată 
de  personalitatea  lui... 

Cu  ce  drept?  Până  acum  viaţa  noastră  a  fost 
senină,  împăcată  şi  idilică.  Ea  nu  ne  cerea  sforţări 

prea  mari  şi  mai  ales  nu  ne  încărca  de  nici  o  răs¬ 
pundere.  De  ce  ne  tulburi  cu  îndrăznelile  tale  de 
concepţie  şi  de  realizări? 

Lasă-ne  să  trăim  în  admiraţia  lucrurilor  care  au 
mai  fost,  în  mediocritatea  suficienţii  noastre  şi  în 
patriarhala  noastră  pasivitate. 

Un  singur  lucru  dorim  dela  tine:  să  ne  scuteşti, 
dacă  poţi,  şi  de  eforturile  pe  care  ni  le  cerea  până 
acum  viaţa: 

...  «Doamne,  da-mi  această  apă  ca  să  nu  mai 
însetez,  nici  să  mai  viu  aici  să  scot». 

Dar  Mântuitorul  nu  consimte  la  această  cerere 
de  oportunitate  şi  de  comoditate.  El  venise  în  lume 
ca  să  sporească  efortul  spiritului  omenesc  ca  prin 
acest  efort  de  o  infinită  intensitate  să  facă  posibilă 
omenirii  cât  mai  grabnica  ei  apropiere  şi  identificare 
cu  perfecţiunea  Dumnezeirii. 

El  venise  să  trezească  în  omenire  simţul  unor 
mari  datorii  şi  răspunderi.  El  venise  ca  să  crească 
şi  cantitatea  şi  calitatea  sforţărilor  spirituale. 

Şi  acum  i  se  cerea  să  dispenseze  omenirea  de 
orice  efort,  chiar  de  cele  mai  mediocre? 

Sensibilitatea  spirituală  a  femeii  era  de  o  tra¬ 
gică  obtuziune.  Puterea  incomperabilă  a  Mântuito¬ 
rului,  îi  rămăsese  tot  timpul  convorbirii,  necunoscută. 
Isus  Hristos  era  pentru  ea  uri  mare  şi  bizar  ano¬ 
nim.  Intuiţiunile  lui  spirituale  i  se  păreau  enigmatice 
şi  absurde.  Nu-i  profitau.  Ea  doria  să  capete  poate, 
o  garanţie,  un  brevet  de  incurie  şi  de  comoditate 
casnică :  să  nu  mai  vie  după  apă  şi  să  nu  mai  înseteze 
nici  odată. 

Cerea  anihilarea  unui  instinct  ca  să  nu  mai  facă 
nici  o  silinţă  pentru  satisfacerea  lui  —  deşi  ea  era 
o  fiinţă  de  o  vehementă  instinctualitate,  deoarece 
era  o  concubinară  incorijibilă. 

Mântuitorul  însă  avea  altă  misiune,  cu  mult  mai 
mare  şi  mai  imperioasă  decât  aceia  de  a  anihila 
instructele  vieţii,  naturale. 

El  cerea  reducerea  la  normal  a  vieţii  instinc¬ 
tuale,  ca  să  poată  face  activ  şi  dominant  instinctul 

vieţii  supranaturale.  O  cerea  normalizarea  naturii 
pentru  a-i  garanta  prin  însăşi  aceasta  normalitate, 
supranaturalizarea  ei  progresivă.  Alături  de  setea 
fizică  El  urmăria  să  trezească  şi  o  sete  spirituală 
o  sete  de  desăvârşire,  o  sete  de  vecinicie,  o  sete 
de  Dumnezeire.  Efortul  pe  care  îl  face  omenirea 
pentru  potolirea  setei  naturale  să-l  facă  şi  pentru 
potolirea  setei  supranaturale.  Să  simtă  această  ome¬ 
nire  tot  atât  de  dureros  cum  simte,  chinul  setei 
fiziologice  şi  chinul  setei  spirituale. 

Şi  după  cum  ea  nu  are  astâmpăr  până  nu-şi 
satisface  setea  trupească,  să  nu  aibă  astâmpăr  până 
nu-şi  satisface  şi  setea  spiritului. 

Mântuitorul  se  legitimează.  Toate  încercările  de 
a  orienta  cugetarea  femeii  samarinence  spre  pro¬ 
blemele  vieţii  spirituale  se  isbiseră  de  rezistenţa 
masivă  a  unei  sensibilităţi  incapabile  de  vibraţii 
spirituale. 

îi  divulgă  un  secret  al  vieţii  ei  intime  şi  ea  se 
trezeşte  ca  de  un  fulger;  abia  acum  constată  că  are 
de  a  face  cu  un  om  excepţional,  cu  un  provoc.  Setea 
ei  spirituală  se  trezeşte  subit  No  mai  preocupa 
acum  nimic  altceva  decât  să  se  clarifice  asupra 
câtorva  probleme  de  conştiinţă,  care  o  interesau 
foarte  de  aproape.  Poate,  aceste  probleme  erau 
curente  în  Sihar.  Vecinie  ocoliţi  de  Iudei,  Samarinenii, 
încercaseră,  probabil  să-şi  justifice  erezia  lor  prin 
aprofundare  exegetică  speculativă. 

Trăind  în  atmosfera  aceasta  de  permanente 
preocupări  dogmatice  şi  apologetice,  femeia  pare  a 
fi  destul  de  familiarizată  cu  problemele  vieţii  spiri¬ 
tuale  şi  formulează  un  întreg  interogatoriu  la  care 
aşteaptă  răspuns  dela'  Mântuitorul  poate  şi  din  mo¬ 
tivul  de  a  vedea  dacă  nu  cumva  convingerea  pe 
care  ea  şi-o  făcuse  despre  Mântuitorul  că  ar  fi  proroc, 
nu  era  prea  pripită.  Ii  descoperise  într’adevăr  o 
taină  a  vieţii  ei  de  familie,  aştepta  acum  şi  desco¬ 
perirea  şi  deslegarea  unor  taine  de  domeniul  vieţii 
ei  spirituale.  Curiozitatea  ei  spirituală  era  în  clocot; 

« Unde  $e  cade  a  se  închina  ?»  In  acelaşi  timp, 
din  străfunduri  de  conştiinţă,  ieşi  vie  şi  categorică 
afirmarea  unei  mari  certitudini:  «ştim  că  va  veni 
Mesia!» 

<  Eu  sunt!» . . .  răspunse  Mântuitorul.  Revelaţia 
fu  integrală.  Abia  acum  înţelese  ea  ce  însemnează 
«a  te  închina  cu  Duhul  şi  cu  adevărul /»  Mântuitorul 
vorbia  în  numele  lui  Dumnezeu  care  « este  Duh  şi 
care  cere  închinare  cu  Duh». 

Dovadă,  renunţarea  ei  imediată  la  orice  alte 
preocupări  de  ordin  pământesc  şi  alergarea  ei  ca 
să  cheme  poporul  din  Sihar  la  Mântuitorul. 

Tu  convertită  şi  misionară  în  acelaşi  timp;  Con¬ 
verti  prin  propoveduirea  ei  pe  Samarineni  dar  nu-i 
opri  de  a  face  la  rândul  lor  experienţa  personală 
pe  care  şi  ea  o  făcuse.  Ei  văzură  şi  ascultară  pe 
Mântuitorul.  Acum  numai  credeau  numai  pentru 
autoritatea  predicei  femeii  misionare  ci  şi  pentru 
că  ei  înşişi  ştiau,  din  proprie  experienţă  că  cu  ade¬ 
vărat  Hristos,  este  Mântuitorul  lumii » /  Două  zile 
rămase  Mântuitorul  în  Sihar  culegând  suflete  pentru 
împărăţia  lui  Dumnezeu.  Secerişul  fu  bogat  şi  bu¬ 
curia  semănătorului  fu  negrăită. 

Recapitulând  azi  momentele  şi  episoadele  acestei 
lucrări  de  convertire  desfăşurate  între  Sihar  şi  F ân- 
tâna  lui  lacob  şi  trecând  la  actualitatea  vieţii  noastre 
religioase  şi  misionare,  cred,  că  trebuie  să  reţinem 
următoarele  puncte  de  orientare  pentru  propria  noa¬ 
stră  viaţă  şi  activitate  spirituală: 

1.  Dumnezeu  este  spirit. 

2.  Idealul  omenirii  este  spiritualizarea  progre¬ 
sivă,  până  la  întruparea  desăvârşită  a  sfinţeniei,-  în 
fiinţa  ei, 

3.  Rugăciunea  este  mijlocul  clasic  al  spirituali¬ 
zării.  Ea  trebuie  făcută  în  absolută  sinceritate  şi 
spiritualitate. 

4.  Să  credem  în  propoveduirea  trimişilor  lui 
Dumnezeu,  şi  în  autoritatea  experienţă  lor  spirituale. 

5.  Oricine,  poate  fi  misionar  al  mântuirii  dacă 
el  însuşi  este  mântuit 

6.  Mântuitorul  rămânând  2  zile  în  Sihar  ne-a 
fixat  o  metodă  de  conservare  a  entusiasmului  religios 
şi  pe  care  noi  o  avem  garantata  în  permanenţă  în 
biserică  şi  în  slujitorii  el. 

7.  Biserica  este  şcoala  experienţă  religioase 
personale.  Ea  ne  obligă  să  fim'şi  „făcătorii  cuvân¬ 
tului  mt  numai  auzitorii  lui". 

8.  Misionarismul  femeii  este  exemplificat  în 
râvna  samarinencii  convertite  şi  prin  urmare  el  este 
obligatoriu  pentru  toate  femeile  din  toate  vremile. 

9.  Să  trezim  deci  fără  întârziere  setea  de  viaţă 
Spirituală  in  poporul  nostru  şi  să  i-o  potolim  cu  apa 
cea  vie  a  cuvântului  lui  Dumnezeu,  fără  să  trecem 
însă  cu  nepăsare  pe  lângă  nevoile  lui  materiale, 
cel  puţin  atâta  vreme,  cât  spiritului  îi  este  dat  de 
Dumnezeu,  să  trăiască  şi  să  lucreze  prin  trup. 

Văd  aci,  în  mare  număr,  atâţia  slujitori  ai  Evan¬ 
gheliei  şi  ai  Bisericii  zidite  pe  temelia  ei,  in  lăuntna 
neamului  nostru  dreptslăvitor  şi  nu  pot  încheia 
aceasta  sfioasă  încercare  de  a  interpreta  senzul 
convorbirii  Mântui  torului  cu  femeia  Samarineancă, 
fără  să  nu  rog  pe  Dumnezeu  de  a  dărui  tuturor 
păstorilor  şi  păstoriţilor  noştri  puterea  şi  avântul 
credinţa,  sincerităţii  şi  jertfelniciei,  cu  ajutorul  cărora 
fântânile  milenare  ale  tradiţiei,  se  prefac  ca  prin 
minune  în  izvoare  vii  de  sfinţenie. 

Moi  ştim  cui  ne  închinăm!  —  Ştim  şi  cum  să  ne 
închinăm!  Ne  închinăm  însă  noi  cum  trebuie  să  ne 
închinăm  ? 

Fireşte,  la  aceasta  întrebare  nu  ne  pot  răspunde 
nici  cărturarii  nici  fariseii  veacului,  ci  numai  con¬ 
ştiinţa  noastră  luminată  şi  dominată  de  Iisus  Hristos 
şi  de  Idealurile  bisericii  Lui  sfinte  şi  sfinţitoare. 

Amin!  Prof.  Dr.  Cristescn. 

Amintirile  unui  preot  romano-catolic 
devenit  preot  ortodox. 

(Urmare). 

Nădăjduesc,  că  profitând  de  sfaturile  ce  binevoieşte  să 
mi  le  dea,  să  fac  opera  mea  din  ce  tn  ce  tot  mai  folositoare 
Bisericii,  şi  demnă  de  şimpatiile  episcopatului. 

Primiţi,  etc. 

Abatele  Gnettăe, 

autorul  Istoriei  Bisericii  din  Franţa. 

Librarii  Ouyot  scriseră  din  partea  lor,  aceluiaş  ziar: 

« Domnule  director  dela  Ani  de  lă  Reltglon. 

Mons.  Paliu  du  Parc,  episcop  de  Blois,  V’a  adresat  o  rec¬ 
tificare  relativa  la  un  anunţ  al  Istoriei  Bisericii  din  Franţa,  pu¬ 
blicată  In  ziarul  dv. 

* 

Datoria  noastră  este  să  dovedim  că  n’am  avut  de  loc  in¬ 
tenţia  să  spunem  că  această  lucrare  a  fost  aprobată  de  Moh- 
seniorul  Paliu  du  Parc,  ci  de  predecesorul  său,  Monseniorul 
Fabre  des  Essarts. 

Vă  rugăm  să  daţi  loc  acestor  rânduri  în  numărul  viitor 
al  ziarului. 

Primiţi,  etc.*  Frattt  Gnyot 

Dl  Paliu  a  fost  foarte  contrariat  (ţe  scrisoarea  mea  din 
Ami  de  Ia  Religion.  El  mi-a  scris  cu  multă  aprindere.  Eu  j-am 
răspuns  pe  acelaş  ton.  Simţia  că  nu  trebue  să  mă  mai  lovească, 
mergea  spre  împăcare,  i-am  scris  atunci  o  scrisoare  în  care  ii 
spuneam  că  voi  ţine  cont  de  observaţiile  ce  mi  le  făcuse. 
Voiam  să  îndrept  prin  cartoane  tipărite  din  nou  cele  câteva 
cuvinte  cari  au  surescitat  sensibilitatea  duşmanilor  mei.  Eu 
n’am  fost  niciodată  provocator;  m’am  apărat  în  câteva  rânduri 
cu  vioiciune,  însă  de  cele  mai  multe  ori  foarte  moderat.  Am 
arătat,  în  aceste  împrejurări,  că  eram  dispus  să  fac  sacrificii 
pentru  a  obţine  pacea.  Insă  cum  să  trăeşti  în  pace  cu  nişte 
adversari  pătimaşi  şi  plini  de  ură,  cari  vreau  pururea  răsboiul  ? 

Mă  arătam  dispus  să  fac  astfel  de  sacrificii,  când  dl  Paliu 
îmi  scrie  următoarea  epistolă: 

Episcopia  de  Blois  Blois,  la  18  Septemvrie  1851. 

Domnule  Abate, 

«Am  primit  epistola  d-tale  şi  vă  asigur  că  sunt  plăcut 
atins  de  sentimentele  ce  le  manifestezi  şi  foarte  mângăiat  vă- 
zăndu-vă  apucând  pe  drumul,  care  singur  numai  vă  poate 
duce  la  scopul,  pe  care  II  doriţi  să-l  ajungeţi :  acela  de  a  fi  cu 
adevărat  folositor  Bisericii.  Să  crezi,  că  spre  a  ajunge  acolo, 
toate  observaţiile  ce  ţt  ie-am  făcut  şi  celece  ţi  le-am  promis. 
Iţi  sunt  necesare. 

Gândul  unei  revizuiri  a  cărţii  D-tale  să  nu  te  înspăimânte. 
Dumnezeu  iţi  va  da  mângâierea  ce  au  gustat-o  sufletele  mari 
In  sacrificiile  asămânătoafe  ce  le-a  cerut  lor  Biserica,  şi,  In  ce 
mă  priveşte,  voi  face  tot  ce  depinde  de  mine  pentru  a-ţi 
uşura  această  lucrare. 

D-ta  Înţelegi,  scumpul  meu  abate,  că  această  lucrare  nu 
se  poate  face  decât  cu  anevoinţă  prin  scrisori.  Am  de  altcum 
de  multă  vreme  dorinţa  de  a  Te  vedea.  Te  Invit  aşadară  să  vii 
la  episcopie  şi  In  convorbiri  intime,  când  inima  mea  iţi  va  fi 
deschisă,  totul  se  va  orândui  cu  uşurinţă  spre  deplina  mulţu¬ 
mire  a  noastră. 

Am  de  făcut  mai  multe  călătorii  peste  câteva  săptămâni, 
dar  voiu  fi  liber  In  ultimele  15  zile  ale  lunei  Octomvrie,  şi 
voiu  fi  cu  totul  la  dispoziţia  D-tale. 

Primiţi  domnule,  asigurarea  sentimentelor  mele  cu  totul 
distinse  şi  cu  totul  devotate. 

t  L.  Th. 

episcop  de  Blois». 

In  timp  ce  această  corespondenţă  avu  loc  Intre  epis¬ 
copul  de  Blois  şi  mine,  lumea  denunţa  cartea  mea  Congrega¬ 
ţiei  Indexului,  care  o  condamnă  prin  hotărârea  ei  din  22  Ia¬ 
nuarie  1852. 

In  23  Februarie  următor,  dl  Pallu  îmi  scrie  o  scrisoare 
ipocrită  In  care  îmi  spunea  că  el  nu  putuse  preveni  nenoro¬ 
cirea  rare  mă  ajunsese. 

El  fusese  instigatorul  de  frunte  care  Îndemnase  pe  cei 
mai  răi  duşmani  ai  mei  şi  care  dispuse  oprirea  unei  cărţi 
aprobate  de  predecesorul  său,  în  momentul  In  care  eu  luam 
angajamentul  să  ţin  seamă  de  slabele  obseivaţii,  pe  care  mi  le 
adresase. 

El  Ie  răspândise  pretutindeni.  Episcopul  din  La  Luţon, 
Bailles;  episcopul  din  La  Rocheiie,  Villecour;  episcopul  d’Angou 
leme,  Cousseau ;  Piu,  episcop  de  Poitiers ;  Gousset,  arhiepiscop 
de  Reims,  le  cunoşteau;  ele  serviră  de  bază  denunţării  mele 
către  Congregaţiunea  Indexului;  denunţătorul  fu  un  consilier 
al  Indexului,  un  beţiv  cu  numele  Gauthier. 

Dl  Pallu  era  vrednic  să  aibă  atari  prieteni. 

Eu  voiu  vorbi  ceva  mai  târziu  despre  aceşti  venerabili  pă¬ 
rinţi  ai  sinodului  din  La  Rocheiie. 

Observaţiile  dlui  Pallu  fiind  baza  hotărârii  Congregaţiei 
Indexului,  eu  sunt  dator  să  le  fac  cunoscute.  Iată  scrisoarea 
care  le  cuprinde  şi  despre  care  dl  Pallu  a  vorbit  în  misiva  sa 
cătră  Amicul  rellgiunli. 

Episcopia  de  Blois.  Bl  o  îs,  Septemvrie  1851. 

Domnule  Abate / 

«Să  nu  credeţi  că  am  fost  nesimţitor  faţă  de  demersul  pe 
care  l-aţi  făcut  scriindu-rai  şi  trimiţându-mi  un  exemplar  din 
lucrarea  d-tale.  Nu,  eu  am  fost  foarte  mişcat;  şi  m’am  bu¬ 
curat  deosebit  de  mult  in  nădejdea  că  găsesc  tn  aceasta  un  prilej, 
de  a  intra  in  legături  cu  d-ta.  întâiul  meu  gând  a  fost  de  a 
vă  scrie  îndată  pentru  a  vă  aduce  mulţumirile  mele;  insă  am 
crezut  că  nu  puteam  să  mă  mărginesc  să  răspund  printr’o 
simplă  scrisoare  de  politeţă  la  trimiterea  unei  lucrări  atât  de 
însemnate  cum  este  a  d-tale.  însemnătatea  chestiunilor  pe  cari 
ea  le  sulevează,  diversitatea  judecăţilor  publicului  asupra  ei, 
mi-au  făcut  o  datorie  de  episcop  şi  de  părinte  să  o  examinez 
şi  să  dispun  examinarea  ei  cu  grije  (de  alţii),  pentru  a  Vă 
transmite  pe  urmă,  împreună  cu  mulţumirile  mele,  expresia  cu¬ 
getării  mele  asupra  doctrinelor  ei. 

Lucrarea  d-tale,  d-le  Abate,  este  opera  unui  adevărat  ta¬ 
lent  pentru  istorie ;  ea  revelează  studii,  grabnice,  este  drept,  dar 
variate.  D-V.  aţi  putut  culege  materialul  din  izvoare  necunos¬ 
cute  autorilor  însemnaţi  de  istorie  a  bisericii  galicane,  şi  d-ta 
ai  făcut-o  în  genere.  D-ta  ai  înţeles  istoria  aşa  fel  cum  a  în¬ 
ţeles-o  şcoala  modernă ;  aţi  făcut  istoria  mişcării  intelectuale,  a 
progresului  artelor,  a  fazelor  destinului  popoarelor.  D-ta  ai 
intrat  pe  drumul  studiilor  veacului  asupra  Evului  Mediu;  şi 
coloarea  locală  pe  care  ai  păstrat-o,  este  adeseori  In  cartea 
d-tale  o  idee  fericită. 

Profitând  de  lucrările  istoricilor  moderni,  d-ta  ai  semnalat 
erorile  lor  religioase;  mal  mulţi  bărbaţi  mari  catoltd,  au  fost 
ea  îndemânare  reabilitaţi  din  partea  d-tale,  şi  adeseori  mi-a 
plăcut  văzând  cum  vă  ridicaţi  mai  presus  de  ideile  oricărei 
partide,  idei  de  sub  influenţa  cărora  nu  scapă  nici  oamenii  cei 
mai  bine  intenţionaţi. 

Dar  in  acelaş  timp  fn  care  eram  fericit  să  remarc  toate 
elementele  bune  pe  care  le  cuprinde  istoria  d-tale,  eram  silit 
să  notez  lucruri  care  tasă  de  dorit  sub  raportul  religios.  Cu  mă 
adresez  d-tale,  cu  cea  mai  deplină  sinceritate. 

1.  T.  I.  p.  34  d-ta  zici :  Noi  nu  credem  biserica  o  monarhie. 
Acest  mod  de  a  vedea  a  fost  condamnat  chiar  de  Sdrbona,  In 
Marc-Antoin  de  Dominis.  (Vezi  Sunnn.  Conc.  de  Bail,  t;  I,  pp. 
81  et  suiv.  —  Gard.  Gerdil,  t.  XIII;  p.  200). 

2.  T.  VII  p.  375  d-ta  citezi,  subliniindu-o,  expresiunea  de 
şef  ministerial  suveranului  pontifice;  ea  ar  fi  avut  mai  curând 
lipsă  de  lămurire  In  urma  abuzului  ce  au  făcut  cu  ea  Richeriştii 
şi  lanseniştii,  abuz  care  a  provocat  cenzura  propoziţiei  a  3-a 
fn  bulla:  Aactorem  fidel. 

3.  In  prefaţa  volumului  ai  şaptelea  d-ta  încerci  să  te  justi¬ 
fici  de  critica  făcută  ideilor  d  tale  asupra  disciplinei  bisericii 
primitive.  Cu  aş  fi  avut  dorinţa  ca  d-ta  să  fi  protestat  împotriva 
folosirii  pe  care  revista  d-lui  Chantone  a  făcut-o  de  doctrinele 
şi  numele  d-tale.  Acesta  a  deşteptat  atenţia  asupra  lucrări- 
d-tale  şi  temerea  de  o  înrudire  de  idei  Intre  istoria  d-tale  şi 
colecţia  periodică  despre  care  tocmai  vorbesc. 

4.  Istoricul  datoreşte  adevărul  faţă  cu  timpul  prezent, 
dreptatea  faţă  de  trecut;  el  e  dator  încă  să  conserve  conside¬ 
raţiile  şi  respectul  cuvenit  demnităţii  acelora  despre  care  vor¬ 
beşte,  mai  ales  când  el  este  creştin  şi  preot.  Atunci  deci,  când 
e  vorba  de  a  acuza  oameni  mari,  a-i  acuza  asupra  unor  puncte 
relativ  de  cari  alţi  istorici  însemnaţi  îi  justifică,  n'are  el  oare 
să  se  teamă  că  se  înşeală  şi  devine  nedrept?  Şi  chiar  când 
adevărul  şi  dreptatea  sunt  ascunse,  ar  trebui  el  să  vorbească 
totdeauna  cu  cuviinţa  de  limbaj  pe  care  o  pretinde  sfinţenia  şi 
demnitatea  aceluia  ale  cărui  greşeli  se  relevează.  Iată  două  re- 
flexiuni  pe  cari  le  va  face  oricare  cetitor  instruit,  citind  ceeace 
ai  scris  asupra  Sf.  Leon,  Sf.  Bernard,  asupra  conduitei  clerului 
fn  afacerea  întemeierii  comunelor,  raporturilor  papilor  cu  Franţa 
şi  Imperiul,  disordinelor  cari  au  atras  după  sine  protenstan- 

tismul,  asupra  alegerii  lui  Clemente  al  V,  asupra  desfiinţării 
Templierilor. 

Omul  se  va  întrista  şi  mai  mult,  Domnule,  de  modul  cura 
tratezi  d-ta  chestiunea  atât  de  delicată  a  pedepselor  Împotriva 
ereticilor.  Vederile  d-tale  asupra  acestui  punct  sunt  incomplecte 
încă  şi,  prin  afirmaţiile  d-tale  prea  absolute  (t.  V,  pp.  47,  232), 
d-ta  loveşti  împotriva  condamnării  art.  al  14  a  lui  loan  Huss 
de  cătră  sinodul  din  Constanţa,  şi  art  33  a  lui  Luther  in  bulla 
lui  Leon  al  X-lea.  Ceeace  zici  pentru  a  te  justifica  (t.  VII,  p. 
10)  este  departe  de  a  Vă  justifica  In  realitate. 

5.  Fără  Îndoială  nu  sunt  învăţăminte  de  absolutism,  nici 
cu  atât  mai  multă  dreptate  de  despotism,  cele,  pe  care  le  în¬ 
tâlneşte  omul  în  marii  doctori  catolici,  a  căror  autoritate  vă 
place  a  o  invoca ;  ci  şi  ei  veghează  cu  multă  băgare  de  seamă 
a  salvgarda  principiul  ordinei  şi  al  păcei.  Dar,  Domnule,  D-ta 
n’ai  mers  cu  aceeaş  îngrijire  pe  aceste  cărări  grele,  in  care  aţi 
voit  a  intra.  S’ar  putea  cineva  intr’arma,  in  folosul  anarhiei,  cu 
tot  ceeace  e  întunecat  în  cuvintele  voastre  (t,  VI  p.  442);  şi 
mai  multe  din  reflexiunile  D-tale  politice  nu  sunt  lipsite  de  exa¬ 
gerare  şi  de  pericol. 

6.  D-ta  voieşti  să  rămâi  neutru  asupra  chestiunii  ultra- 
montanismului  şi  galicanismului  şi  prezinţi  acest  partid  ca  pe 
acela,  la  care  v'a  condus  examinarea  (t.  IV,  p.  18).  Dar,  Dom¬ 
nule,  D-ta  eşti  departe  de  a  păstra  aceasta  neutralitate.  Intr’o 
notă  din  t.  VII,  p.  266,  D-ta  nu  recunoşti  nici  baremi  indtfeetl- 
bilttatea  aşa  cura  o  susţinea  Bossuet,  cu  toate  că  atacând  infai¬ 
libilitatea.  Ce  este  mai  mult,  D-ta  dai  asupra  infalibilităţii  Bise¬ 
ricii  nişte  noţiuni  lipsite  de  preciziune  şi  de  exactitate.  D-ta 
emiţi,  cu  privire  la  acţiunea  imediată  a  papei  asupra  Bisericilor, 
idei  contrare  celor  ale  Romei  (t.  III,  p.  8)  fără  a  ţine  seamă  de 
combaterile,  ce  li  s’au  făcut  (t,  VI,  p.  422)  şi  de  modul  de  a 
lucra  al  Pontificilor-Suverani. 

7.  Apoi,  aceasta  chestiune  a  galicanismului  dominează  în¬ 
treagă  istoria.  Fără  îndoială,  D-ta  nu  trebuia  sâ  faci  din  lucrarea 
D-tale  o  teologie;  ci  ar  fi  fost  de  dorit  ca  acest  punct  impor¬ 
tant  să  fi  fost  tratat,  precum  ai  tratat  altele,  în  lumina  lucră¬ 
rilor  moderne.  Studiul  măreţelor  opere  compuse  in  Italia  asupra 
acestei  chestiuni  Începând  de  un  veac  v’ar  fi  Îngăduit  să  aveţi, 
asupra  multor  puncte,  o  mai  mare  fermitate  de  principii. 

8.  Nu  vă  provocaţi,  Domnule,  nu  vă  provocaţi  la  un  ton, 
care  nu  trebuie  să  fie  al  adevăratului  merit  şi  al  adevăratei 
virtufi.  Feriţi-Vă  de  a  nu  trata  cu  dispreţ  pe  aceia,  cari  au  o 
doctrină  contrară  ideilor  voastre,  a  nu-i  considera  drept  nişte 
spirite  mici,  a  nu  crede,  că  orice  opoziţie  este  o  cabală;  a  nu 
presupune  că  in  afară  de  ideile  voastre,  nu  există  nici  ştiinţă  a 
istoriei,  nici  adevărat  drept  public,  nici  teologie  solidă  şi  inaltă. 
Evitaţi  stilul  amar,  tonul  trist,  un  fel  de  afectaţie,  involuntară 
,  fără  Îndoială,  a  scoate  in  relief  greşaiele  acelora,  cari  s’au  În¬ 
sărcinat  cu  temuta  povară  a  autorităţii,  şi  a  nu  vedea  'aproape 
niciodată  decât  scăderile  lor. 

Iată,  Domnule,  lucrurile  principale  pe  care  aş  dori  să  vi-ie 
observ.  Petele  care  întunecă  lucrarea  D-Voastră,  nu  mă  îm¬ 
piedecă  de  a-i  vedea  frumuseţile.  O  teologie  ne  destul  de  pu¬ 
ternică  pentru  a  Vă  conduce  in  nişte  studii  istorice,  In  cari  se 
prezintă  chestiuni  aşa  de  delicate,  un  spirit  nu  prea  exclusiv 
izbit  de  priveliştea  a  tot  ce  e  râu  şi,  prin  aceasta,  mânat  spre 
un  fel  de  amărăciune,  iată  cauzele,  aşa’mi-se  pare,  erorilor,  pe 
care  vi  ie  indic.  Reflexiunile  mele  vă  vor  mâhni  poate-că;  însă 
Duhul  Sfânt  ne  învaţă  că  ranele  aceluia  care  iubeşte  preţuesc 
mai  mult,  decât  linguşirile  unei  false  prietenii.  Ol  feriţi-vă  de 
aceia  cari  nu  ştiu  decât  să  laude;  feriţi-vă  şi  mai  mult  de  cu¬ 
vântările  acelora  cari  ar  voi  să  vă  îndrume  pe  o  cale,  în  care 
nu  v’ar  apăra.  Credeţi,  că  cel  mai  bun  sfătuitor  şi  prietin,  este 
episcopul  vostru.  Ei  nu  voieşte  ca  cartea  voastră  să  fie  osândită 
ci  să  o  îndreptaţi  şi  să  preveniţi  astfel  orice  măsură  severă. 
Fondul  cugetării  mele  asupra  cărţii  voastre  era  acelaş,  ca  şi 
astăzi,  multă  vreme  înainte  de  sosirea  mea  la  Blois ;  şi,  de  când 
sunt  aci,  mai  de  multe  ori  am  avut  plăcerea  să  arăt  în  faţa 
diferiţilor  membrii  ai  clerului  că,  dacă  cartea  voastră,  cuprinde 
lucruri  vrednice  de  critică,  ea  cuprinde  şi  multe  lucruri,  care 
merită  aprobarea  şi  încurajarea.  «Dacă,  dupăcum  nădăjduesc, 
Voi  înţelegeţi  inima  mea  şi  intraţi  în  ideile  mele,  eu  voiu  fi 
gata  a  Vă  împărtăşi  celelalte  observări  ale  mele,  !n  detaiul 
cărora  nu  pot  intra  aci. 

Nu  vă  întemeiaţi  pe  aprobările  şi  pe  elogiile  pe  care 
le-aţi  primit.  Voi  trebue  să  observaţi,  că  aproape  toţi,  în  frunte 
cu  vbnerabilul  meu  predecesor,  nu  vorbesc,  decât  după  părerea 
altora,  şi  după  lectura  câtorva  pagini.  Elogiile  lor  nu  contrazic 
reflexiile  mele,  fiindcă  ei  nu  laudă  lucrurile  chiar,  pe  care  ie 

reievez.  Trebuie  a  conclude  din  ele  numai  atâta,  că  s’a  citit 
cartea  Voastră  la  inceput.cu  mai  puţină  băgare  de  seamă,  decât 
câtă  i  s’ar  da  astăzi,  şi  decât  câtă  j-au  dat  cei  mai  mulţi  inşi 
dela  Început 

<L’Ami  de  la  Religion  tocmai  anunţă  istoria  Voastră  ca 
fiind  aprobată  de  episcopul  de  Blois.  Totul  în  şirele  acestui 
anunţ  dă  a  se  înţelege,  câ  eu  aprob  cele  şapte  volume  apărute 
din  lucrarea  Voastră,  şi  aceasta  ar  produce  un  efect  râu,  D-v. 
aşadar  nu  puteţi  să  Vă  miraţi,  Domnule,  că  eu  am  crezut  de  v 
datorinţa  mea  să  adresez  jurnalului  un  cuvânt  asupra  acestui 
lucru.  Vă  trimit  o  copie  din  el;  D-v.  veţi  vedea  că  eu  am  îm¬ 
păcat,  atât  cât  mi-a  fost  cu  putinţă,  drepturile  adevărului  cu 
afecţiunea  pe  care  V’o  port 

«Primiţi,  Domnule  abate,  asigurarea  simţimintelor  mele 
celor  mai  distinse  şi  celor  mai  devotate. 

f  L.  Th. 
episcop  de  Blois. 

* 

Această  scrisoare  este  ecoul  relelor  sentimente  ale  trupei 
Duc  et  Comp.;  găseşti  în  ea  acea  observare  a  lui  Duc  şi  a  lui 
Richaudeau,  că  eu  nu  învăţasem  destul  teologia.  Pare  că  nu 
înseamnă  a  studia  teologia,  când  suplineşti  un  curs  ridicol,  prin 
lucrările  lui  Bossuet,  Arnauld,  Nofil-Alexandru  şi  ale  multor 
altor  teologi,  pe  care  Richaadeau  însuşi  mi-le  împrumuta  în 
calitatea  sa  de  bibliotecar.  Procesele  verbale  ale  conferenţei 
cantonate,  făcute  în  total  de  mine,  istoria  mea  însăşi,  şi  pole¬ 
mica  mea  în  contra  protestantismului  în  ia  France  centrale,  do- 
vediau,  că  eu  eram  mai  capabil  în  teologie  decât  vechii  mei 
profesori. 

In  toate  amănuntele  scrisorii,  eu  găsesc  josnicele  senti¬ 
mente  pe  care  gâştele  vechei  curţi  episcopale  le  manifestaseră 
cu  orice  ocazie.  Scrisoarea  Dlui  Patlu  era  expresia  cea  mai 
clară  a  răsbunării  lor  josnice,  D.  Pallu,  fără  altă  informaţie, 
accepta  ruşinoasa  meserie  de  a  fi  organul  lor  şi  aceste  perso¬ 
nagii  proaste  fură  fericite  aşi  adăposti  rancunele  lor  sub  o 
mitră  episcopală.  Ei  crezură  că  m’au  doborât  la  pământ.  Ei  au 
învăţat  că  nu  se  trânteşte  aşa  de  uşor  un  scriitor  conştienţios, 
prieten  desinteresat  al  adevărului. 

(Va  urma). 


Iile  Beleuţă. 

„eărji  de  afurisanie“  sau  de  blăstem. 

i 

In  viaţa  satelor  noastre  adeseori  ţi  se  dă  să  auzi 
despre  aşanumitele  «cărţi  de  âfurisanie»  sau  de  blăstem. 

Ele  nu  se  cuprind  în  nici  una  din  cărţile  noastre 
rituale.  In  realitate  însă  ele  au  existat  din  vremi  ime¬ 
morabile  şi  se  păstrează  şi  azi,  transmiţându-se  din  ge¬ 
neraţie  în  generaţie.  Ele  puteau  fi  mai  generale  odini¬ 
oară,  în  deosebire  de  azi,  când  alta  este  concepţia  ie- 
rurgică  a  clerului  nostru,  îndeosebire  de  trecut.  Astăzi 
asemenea  cărţi  se  menţin  numai  pe  alocurea  şi  for¬ 
mează  d’abia  «privilegiul»  câtorva  preoţi,  cari  le-au  mo¬ 
ştenit  deodată  cu  preoţia,  care  trecea  dela  tată  la  fiu 
—  bine  înţeles,  prin  hirotonie  legiuită  —  ori  ajungeau 
la  ele  pe  altă  cale. 

încă  din  tinereţea  mea  auzisem  despre  atari  «cărţi» 
şi  m’am  şi  impresionat,  fără  să  le  fi  cunoscut  cuprinsul 
ci  numai  judecândule  după  covârşitoarea  impresie  ce 
făceau  —  şi  mai  fac  —  asupra  poporului  de  rând, 
care  ţine  mult  la  ele. 

Mai  târziu,  ajungând  în  contact  mai  intim  cu 
preoţi  cari  aveau  asemenea  «cărţi»,  am  putut  ajunge 
în  posesiunea  lor  şi  să  le  cunosc. 

Cetindu-le,  e  uşor  de  înţeles,  de  ce  poporul  de 
rând  are  mare  frică  de  ele  şi  că,  în  mari  strâmtorări: 
când  este  prigonit  de  cineva  sau  a  suferit  o  mare  pa¬ 
gubă  din  partea  unui  om  rău,  necunoscut,  —  cere  să 
i  se  facă  uz  de  ele,  cetindu-se  la  adresa  acelui  om  rău. 

«Afurisania»,  sau  «afurisenia»,  cum  se  mai  zice  în 
popor,  din  acest  punct  de  vedere  înseamnă  cu  totul 
altceva,  decât  «aforisirea»  sau  excomunicarea,  care  în¬ 
seamnă  o  pedeapsă  disciplinară  canonică.  «Afurisania» 
de  care  vorbim,  nu  e  altceva  decât  o  maledicţiune, 
sau  contrarul  dela  ceeace  înseamnă  binecuvântarea. 
Este  o  imprecaţiune,  un  blăstem,  rostit  din  gură  preo¬ 
ţească  la  adresa  unei  persoane. 

Asemenea  imprecaţiuni,  pe  cât  ştiu  eu,  nu  se  cu* 
prind  în  nici  una  din  cărţile  rituale  ale  Bisericii  orto¬ 
doxe.  Euhologiul  nostru  de  azi,  par’că  presupune  (?)  însă 
existenţa  lor. 

In  cele  trei  rugăciuni  de  deslegare  la  morţi  se  po¬ 
meneşte  de  «blăstemul  şi  afurisania  dela  arhiereu .  sau 
dela  preot»,  precum  şi  de  blăstemul  cu  care  s’a  blă- 
stemat  cineva  pe  sine  însuşi  sau  pre  altul;  sau  când 
cineva  a  căzut  sub  blăstemul  părinţilor;  sau  va  li 
primit  legătură  nedeslegată  dela  vreun  preot,  pe  care 
imprecatul  să-l  fi  amărât. 

Din  aceste  indicaţiuni  s’ar  putea  trage  concluzia 
că  vechile  aforisiri  sau  excomunicări  de  cătră  episcopi 
—  sau  şi  numai  de  cătră  preoţi,  cu  sau  fără  încuviin¬ 
ţarea  episcopului  —  va  fi  fost  urmată  şi  de  vr’o  im- 
precaţiune. 

Iar  cea  de  a  doua  categorie  ar  forrîia-o  blăstemele 
rostite  de  o  persoană  ce  nu  face  parte  din  ierarhie, 
sau  cazurile  de  blăstem  ce  şi-l  rostia  cineva  sieşi, 
sub  chipul  unui  jurământ  fals  sau  al  unui  jurământ 
prestat,  dar  nerespectat  de  celce  îl  făcea. 

In  orice  caz,  —  asemenea  imprecaţiuni  îşi  aveau 
efectul  cutremurător  pentru  o  conştiinţă  sensibilă  sau 
pentru  una  intrată  în  ogaşul  părerilor  de  rău.  Şi  atunci 
într’un  caz  ca  în  celalalt,  —  de  imprecaţiune  prin  per¬ 
soană  ierarhică  ori  şi  numai  laică,  —  era  firesc  lucru 
ca  biserica  să  vină  cu  cuvântul  mângâietor  al  «des- 
legării». 

Potrivit  cu  acest  chip  de  a  rezona,  aşa  cred  că 
nu  greşesc,  când  afirm  că  cele  trei  rugăciuni  sau  mo- 
litfe  de  deslegare  Ia  morţi,  cuprinse  în  Euhologiu,  au 
şi  intenţia  de  a  înlătura  blăstemele,  între  cari  şi  acelea 
cari  se  aplică  prin  «afuriseniie»  de  cari  ne  ocupăm. 
Paralel  cu  această  ideie  merge  şi  faptul,  că  euhologiul 
de  azi  cuprinde  şi  două  rugăciuni  speciale:  «pentru 
ceice  sunt  întru  blăsiemuri  şi  pre  sine  şi  ca  jurământ 
s’au  legat»,  sau  rugăciunea  la  deslegarea  de  blestem » 
(Vezi:  Aghiazmatarul  de  Bucureşti  1923). 

La  orice  caz,  o  părere  definitivă  s’ar  putea  rosti 
numai  de  cătră  alţii,  mai  bine  informaţi  în  chestiunea 

aceasta,  pe  care  de  altfel  nu  ştim  s’o  mai  fi  tratat  ci¬ 
neva  până  acum. 

De  aceea  cred  că  nu  se  va  afla  nimenea  care  să 
mă  scoată  vinovat  pentru  comunicarea  ce  o  fac  in  acest 
articol. 

* 

«Cărţile  de  afurisanie»,  trei  la  număr  în  posesiunea 
cărora  am  ajuns,  le-am  primit  dela  părintele  Vasile  Po - 
povici  din  Şiria  (jud.  Arad),  de  origine  din  comuna  Me- 
ziad  (jud.  Bihor),  dintr’o  familie  veche  preoţească  cu 
un  trecut,  acolo,  de  vr’o  400  ani.  Păr.  V.  Popovici  mi 
le-a  comunicat  în  copie,  încă  din  1913,  de  când  am 
ispitit  după  ele  şi  la  alţi  preoţi.  Am  mai  primit,  o  sin¬ 
gură  carte  din  cele  trei,  şi  dela  colegul  de  şcoală,  acum 
preot,  Mihai  Caba .  din  Sohodol-Lazuri,  lângă  Meziad 
(jud.  Bihor).  Deosebirea  dela  o  variantă  la  ceealaltă 
este  mică. 

După  părerea  părintelui  V.  Popovici,  una  din  die¬ 
tele  ardelene,  aşa  se  menţine  în  familia  sa  o  tradiţie  — 
ar  fi  oprit  pe  preoţii  românii  de  a  face  uz  de  asemenea 
imprecaţiuni.  Nu  pot  verifica  aceasta  tradiţie,  dar  nici 
s’o  contest 1  câtă  vreme  e  ştiut,  că  rugăciunile  preoţilor 
români  ortodocşi  din  Ardeal,  în  toate  timpurile  şi  până 
şi  azi,  sunt  cerute  şi  primite  bucuros  de  eterodocşii  calvini 
şi  luterani,  maghiari  şi  saşi.  Şi  atunci,  de  ce  nu  ar  fi 
putut  fi  temute  şi  blăstemele  lor?  Undeva  am  cetit  şi 
eu,  că  preoţilor  români  Ii  s’ar  fi  adresat  o  asemenea 
oprelişte :  az  olâh  papok  ne  afuriszăljanak  =  preoţii  va¬ 
lahi  să  nu  afurisească. 

Oricum  ar  sta  chestiunea  acestor  imprecaţiuni,  ele 
există  în  Ardeal,  şi  prin  caracterul  şi  cuprinsul  lor  în¬ 
fricoşător  puteau  servi  nu  numai  ca  o  armă  de  amenin¬ 
ţare  în  afară  din  partea  preoţilor  noştri  imprejmuiţi  de 
atâţia  duşmani,  ci  şi  ca  o  sugestie  moralizatoare  în  rân¬ 
durile  credincioşilor  proprii. 

1  1  1.  P.  Sf.  Sa  îmi  mai  deduse,  acum  vr’o  18  ani,  o  indicaţie  din  tra¬ 

diţia  familiară,  cu  privire  la  data  instituirii,  de  episcop  calvin,  a  lui  Avram 
din  Barda,  care  se  trăgea  din  aceeaşi  familie  cu  Înaintaşii  părintelui  V. 
P.,  şi  Sf.  Sa  greşise  numai  cu  un  singur  an  (spunând  că  numirea  episco¬ 
pului  calvinizat  s’a  făcut  la  1640,  în  realitate  Insă  la  1641). 

înainte  de  a  trece  la  reproducerea  cuprinsului  lor, 
e  la  locul  său  să  amintim,  că,  în  altă  formă  decât  în 
Ardeal,  mai  erau  cunoscute  printre  Românii  din  Prin¬ 
cipatele  de  odinioară  nişte  imprecaţiuni  s’au  blăsteme. 

Se  întâmpla  adecă  să  cheme  Domnitorii  ţării  pe 
patriarhii  răsăriteni,  aflători  în  ţară,  să  prezideze  depu¬ 
nerile  de  jurământ.  Când  cineva  voia  să  descoperă  ade¬ 
vărul  şi  dreptatea  la  hotărnicia  unei  moşii  mari,  sau  în 
alte  pricini,  veniau  să  jure  în  biserică,  înaintea  patriar¬ 
hului,  care  era  asistat  de  mitropolitul  ţării  şi  episcopi 
şi  de  toţi  arhiereii  aflători  în  ţară.  Nu  era  lucru  puţin 
să  juri  înaintea  unui  Macarie,  patriarhul  »Antiohiei», 
«Siriei»,  «Arabiei»,  «Iviriei»  şi  a  toată  Asia,  care  prin 
tâlmaci  îţi  spunea:  «De  vei  şti  şi  vei  tăgădui  —  zicea 
patriarhul  —  mare  blăstem  şi  groaznică  afurisenie  să  fie 
asupra  ta.  De  nu  vei  mărturisi  adevărul  ca  un  temător 
de  Dumnezeu,  să  fii  proclet  şi  afurisit  de  Domnul  Dum¬ 
nezeu  atotştiutorul  şi  de  318  sfinţi  părinţi  dela  Nikeia 
şi  de  toate  sfintele  soboare,  aşişderea  şi  de  smerenia 
noastră.  Fierul  şi  pietrele  să  se  topiască,  iar  trupul  tău 
după  moarte  să  rămână  întreg,  umflat  şi  în  veci  sus¬ 
pinând  pe  pământ  ca  şi  Cain.  Lucrurile  şi  osfenelele 
tale  să  fie  întru  periciune  şi  mănia  lui  Dumnezeu  cea 
viitoare  să  se  pogoare  pe  capul  tău.  Faţa  iui  Dumnezeu 
să  nu  o  vezi  şi  la  judecata  de  apoi  să  ieşi  osândit  şi 
diavolul  să  steie  deadreapta  ta.  Să  te  îmbraci  cu  blâ- 
stem  ca  într’o  haină  şi  ca  untdelemnul  să  intre  corpul 
tău  şi  pricopseala  intru  toată  agoniseala  ta  să  nu  o  ai, 
nici  să  se  aleagă  de  casa  ta,  decât  praful,  până  nu  vei 
mărturisi  adevărul». 

La  sfârşitul  blăstemului  atât  patriarhul  cu  mitro¬ 
politul  cât  şi  arhiereii,  plecau  lumânările  în  jos  şi  le 
stângeau,  adăogând:  «Astfel  să  te  stingi  tu,  familia  ta 
şi  toţi  ai  tăi  în  veci,  dacă  nu  vei  spune  adevărul».1 

E  prea  adevărat  că,  între  acest  fel  de  blăstem  şi 
între  cel  din  cărţile  de  afurisenie  ardelene,  există  o  pro¬ 
nunţată  deosebire  de  cuprins  şi  de  tendinţă,  potrivit  deo¬ 
sebirii  împrejurărilor  de  viaţă  de  o  parte  şi  de  alta  a 
Carpaţilor. 

1  G.  M.  Ionescn:  Istoria  Mitropoliei  Ungro-Vlahiei  II.  234—5. 

Imprecatiunile  din  Ardeal,  trei  la  număr,  ne  duc 
cu  gândul  până  în  Testamentul  vechiu  care  cuprinde 
imprecaţiuni  adoptate  de  cărţile  noastre  de  afurisenie. 

întâia  carte,  cu  titlul  «Blăstămile  călcătorilor  de 
lege  şi  a  tuturor  înrăutăţiţilor»,  nu  este  altceva  decât 
reproducerea  blăstemelor  din  V  Moise,  cap.  XXVIII  v. 
15  —  68.  Iar  cartea  III  de  afurisanie,  având  un  text  spe¬ 
cial  de  împrecaţiune,  începe  cu  cetirea  Psalmilor  67  şi 
108.  Psalmii  aceştia,  cu  un  caracter  pronunţat  de  îm¬ 
precaţiune,  se  şi  numesc  Psalmi  de  blăstem,  şi  sunt 
scrişi  în  nota  caracteristică  profetismului,  care,  presu¬ 
punând  neconvertirea  păcătosului,  îl  destinează  peririi. 
In  Test.  Nou  încă  a  trecut  acest  spirit  de  împrecaţiune,1 
şi  de  acolo  s’a  întins  până  în  vremurile  de  mai  apoi, 
fără  ca  noi,  cei  de  azi  să  avem  motiv  pentru  a  cultiva 
aceste  imprecaţiuni. 

Le  voiu  reproduce  deci  pentru  motivul  de  ordin 
istoric:  că  ele  au  existat  în  trecut  si  încep  acum  să 
dispară  din  practica  preoţilor,  ţinând  la  ele  mai  ales 
şi  aproape  numai  preoţii  bătrâni,  în  puterea  unei  mai 
îndelungate  cunoştinţi  cu  ele. 

lată-le,  aşadar: 

1. 

In  loc  de  I  carte  de  afurisanie,  citeşte  la  V 
Moise:  XXVIII  15-68.  Intre  textul  biblic  şi  celce  ni 
s’a  comunicat  d’abia  că  există  vr’o  deosebire  de  oare- 
cari  cuvinte,  sau  că  au  fost  omise  cutări  cuvinte  faţă 
de  textul  biblic,  ceeace  putea  să  fie  şi  o  scăpare  din 
vedere  în  cursul  copierilor  în  mai  multe  rânduri. 

Dacă  aş  fi  ajuns  la  un  manuscris  de  o  vechime 
remarcabilă  pentru  studiul  limbei  româneşti,  l-aş  fi  re¬ 
produs.  Altmintrea  nu  are  sens. 

II. 

A  doua  carte  de  afurisenie. 

Pe  vrăjmaşii  robului  lui  Dumnezeu  (cutare),  care 
pe  mine®  mă  chiamă  într’ajutor: 

1  Real-Enzyklopâdie  (1883).  Vot.  XII,  titlul:  Psalmen,  pag.  328. 

*  Pe  preot. 

1.  Să  1  bată  Domnul  cu  Preacuvio'ul  Simeon  şi 
cu  Naşterea  Preasfintei  Născătoarei  de  Dumnezeu,  cu 
înălţarea  cinstitei  şi  de  viaţă  făcătoarei  Cruci.  2.  Bată-1 
Domnul  cu  sf.  apostol  Toma  şi  cu  sf.  apostol  lacov. 
3.  B-Dl  (=  bată-1  Domnul)  cu  dumnezeieştii  părinţi 
loachim  şi  Ana,  cu  sf  mucenic  Cornelie.  B-l  D.  c 
marele  mucenic  Eustatie,  Agapie  şi  Teopist.  B-l  D.  cu 
înainte- mergătorul  şi  Botezătorul  Ioan.  B-l  D.  cu  s. 
apostol  şi  evanghelist  Ioan  Teologu.  4.  B  l  D.  cu  sf. 
apostol  Toma,  cu  sf.  apostol  lacov,  cu  sf.  apostol  Filip, 
cu  cuvioasa  noastră  Paraschiva,  cu  evanghelistul  Luca, 
cu  lacov  fratele  Domnului  şi  cu  marele  mucenic  Di- 
mitrie.  5.  B  l  D.  cu  doftorii  fără  de  arginţi  Cosma  şi 
'  Damian,  cu  soborul  maimarilor  voevozi  Mihail  şi  Gavril, 
cu  sf.  părintele  nostru  Ioan,  cu  cuviosul  păr.  nostru  Nil, 
cu  sf.  păr.  n.  Ioan  Gură  de  aur,  cu  sf.  apostol  Filip, 
cu  evangh.  Matei.  B-l  D.  cu  intrarea  în  biserică  a  Prea¬ 
sfintei  Născătoare  de  Dumnezeu,  cu  sf.  muceniţă  Eca- 
terina,  cu  sf.  m.  mucenic  Mercurie,  cu  sf.  ap.  Andrei 
cel  dintâi  chemat.  6.  B-l  D.  cu  sf.  proroc  Naum,  Avacum 
şi  Sofronie,  7.  Bl.  D.  cu  sf.  muceniţă  Varvara,  cu  păr.  n. 
Ioan  Damaschin,  cu  cuviosul  şi  de  Dumnezeu  purtătorul 
păr.  nostru  Sava  cel  sfinţit,  cu  păr.  n.  Nicolae  şi  cu 
făcătorul  de  minuni  Spiridon;  B  l  D.  cu  ss.  mucenici 
Eustatie,  Eugenie,  Mardarie,  Orest  şi  Lukia;  B  1  D.  cu 
sf.  proroc  Agheu  şi  Daniil  şi  cu  ss.  trei  coconi:  Ananie, 
Azarie  şi  Misail;  B-l  sf.  Mucenic  Ignatie  cu  naşterea 
lui  Isus  Hristos,  cu  sf.  mucenic  Ştefan  şi  mărtur  sitorul 
Teodor.  B-l  D.  cu  tăierea  împrejur  a  Dlui  n.  Is.  Hs., 
cu  soborul  înainte  mergătorului  Ioan,  cu  cuv.  păr.  n. 
Teodosie.  B-l  D.  cu  cinstitul  Lazar,  cu  sf.  ap.  Petru, 
cu  ss.  păr.  Atanasie,  cu  Gligorie  bogoslovul ;  b-l  D.  cu 
sf.  părinţi  Ipolit,  Vasilie,  Grigorie  şi  Ioan.  8.  B-I  D.  cu 
Intîmpinarea  D-lui,  cu  marele  mucenic  Teodor  Stratilat, 
şi  proroc  Zaharia,  cu  sf.  mucenic  Blasie,  cu  marele  m. 
Teodor  Tiron,  cu  aflarea  capului  Botezătorului  Ioan.  9. 
B-l  D.  cu  muc.  Eudochia,  cu  ss.  40  mucenici,  cu  Bu¬ 
navestire  a  Preasfintei  născ.  de  Dumnezeu  şi  cu  so¬ 
borul  mai  marilor  voivozi  Mihail  şi  Gavril.  10.  B  l  D. 
cu  Maria  Egipteanca,  cu  marele  m.  Gheorghie  şi  Sava 

Stratilat,  cu  cuv.  Elisaveta;  b-1  D.  cu  evangh.  Marcu 
şi  cu  apostolul  Iacov.  11.  B  ]  O.  cu  sf.  proroc  Ieremîa, 
cu  loan  răbdătoriul,  cu  loan  Bogoslovul  şi  cu  cuv.  Ar- 
senie  cel  mare,  cu  sf.  proroc  Isaia,  cu  sf  ap.  Simion 
Zelotu,  cu  Pahonie  cei  mare,  cu  ss.  Constantin  şi  Elena, 
cu  Simeon  cel  din  munte.  12.  B-1  D.  cu  sf.  ap.  Barto- 
Iomei  şi  Varnava,  cu  sf.  ap.  Iuda  fratele  D-lui;  b  l  Di 
cu  naşterea  prorocului  loan,  cu  sf.  ap.  Petru  şi  Pavel 
şi  cu  cei  12  apostoli.  13.  B-I  D.  cu  marele  m.  Procopie, 
cu  ss.  muc.  Chirii  şi  Iudita,  cu  m.  mucenită  Maria,  cu 
sf.  proroc  Ilie;  B-1  D.  cu  m.  m.  Magdalena  şi  Foca  şi 
cu  sf.  Ana;  B  l  D.  cu  m.  muc.  Pantelimon.  14.  B-1  D. 
cu  cinstita  Cruce  şi  cu  cei  7  Macavei;  B  l  D.  cu  schim¬ 
barea  la  faţă  a  D.  Is.  Hs.;  b-1  D  cu  adormirea  Născ. 
de  Dumnezeu  şi  cu  sf.  ap.  Vartolomei  şi  Tit;  B  l  D. 
cu  tăiere^  capului  sf.  loan ;  B  1  D.  cu  vestmântul  Năs¬ 
cătoarei  de  Dumnezeu,  în  vecii  vecilor.  Amin. 

Domnului  să  ne  rugăm. 

Şi  părătorul  şi  asupritorul  carele  trece  înainte, 
opreşte-I  de  a  mă  păgubi  pre  mine;  a  mea  neodihnă 
să-l  cuprindă;  blăstemele  următoare  din  cartea  legii 
aceşteia  şi  celelalte  a  legii  nouă. 

A  treia  carte  de  afurisanie.1 

Domnului  să  ne  rugăm. 

Psalm  67,  la  Cat.  9:  să  se  scoale  Dumnezeu... 

Psalm  108,  la  Cat.  1 5 :  Dumnezeu  lăudat . . 

Dumnezeul  nostru  cel  cu  nume  mare,  care  a  făcut 
minuni  multe  şi  mari,  fă  şi  acum  în  numele  Tău  cel 
sfânt,  al  Tatălui  şi  al  Fiului  şi  al  sf.  Duh.  Amin. 

Bate-1  Doamne  cu  toţi  sf.  îngeri,  cu  heruvimii,  cu 
serafimii,  cu  toate  puterile  cereşti.  Amin.  B-1  D.  pentru 
sf.  Simeon  Stareţul;  B  Dumnezeu  pentru  rugăciunile 

*  Copiaţi  de  pe  manuscrisul  mai  Vechiu,  primit  dela  pr.  Mihai  Caba, 
copiat  —  poate  —  la  sfârşitul  veacului  XVIII,  sau  începutul  celui  următor. 
Manuscrisul  fusese  al  lai  Popa  (preot)  loan  din  Sohodol-Lazuri  şi  a  fost 
adus  de  acolo  de  Tirla  Mitra,  cantor  în  Josani-Onrbeşti  în  29  Iunie  1863. 
Mai  apoi,  cartea  a  ajuns  la  mâna  preotului  bătrân  Moise  Caba,  care,  oricât 
am  cerut-o,  nu  mi-a  dat-o  nici  s’o  văd,  până  n’am  primit-o  dela  fiul  său, 
Mibai,  în  schimbul  unei  cdpii  legibile  ce  i-am  gătit,  la  1916  când  am  primit-o. 

Sfinţiei  sate  a  Naşterii;  B  l  Dz.  cu  înălţarea  cinstitei  şi 
de  viaţă  făcătoarei  Cruci  Amin. 

B-l  sf.  m.  m.  Dimitrie.  Amin. 

B-l  ss.  mai  marii  Voevozi  a  lui  Dumnezeu  Mihail 
şi  Gavriil.  Amin. 

B-l  apostolul  Filip  şi  postul  sfinţiei  sale  a  Crăciu¬ 
nului.  Amin. 

B  l  intrarea  în  biserică  a  Preasfintei  Născătoarei 
de  Dumnezeu.  Amin. 

B-l  rugăciunile  sfinţilor  acestora:  Varvara  şi  Sava 
şi  a  sf.  păr.  Nicolae,  şi  să-l  bată  toate  sfintele  rugă¬ 
ciuni  dintâie  şi  până  în  sfârşit,  cu  câte  să  roagă  pra¬ 
voslavnicii  creştini  lui  Dumnezeu.  Amin. 

B-l  Naşterea  Iui  Is.  Hs.  Amin. 

B-l  soborul  Preasfintei  Născ.  de  Dz. ;  B-l  tăierea 
împrejur  a  D-lui  Is.  Hs.  şi  cu  marele  a  lui  Hs,  Arhiereu 
Vasilia ;  B  l  .sf.  şi  d  zeiasca  arătare  la  apa  Iordanului; 
b-l  săborul  a  lui  Ioan  Bolezâtoriul;  b-l  sfinţii  trei  ierarhi 
Vasilie  cel  Mare,  Grigorie  bogoslov  şi  Ioan  Zlatoust. 
B-l  streteriia  lui  Hs.  anume  pre  pizmaşul  meu  (cuta- 
rele).  B*l  Dumineca  cea  dintâie  a  marelui  post  şi  capul 
primăvării  şi  Sâmbăta  a  lui  Teodor  Tiron  şi  ziua  Dumi¬ 
necii  Crucii.  Amin! 

şi  40  de  sfinţi  mucenici.  Amin, 

şi  Sâmbăta  lui  Lazar.  B  1  Bunavestire  a  Preasfintei 
Născ.  de  Dz.  B-l  Dumineca  Florilor.  Amin, 

şi  săptămâna  cea  mare,  adecă:  Luni  şi  Marţi,  Mer- 
curi  şi  Joi  şi  Vinerea  cea  mare  întru  carea  s’au  întu¬ 
necat  soarele,  luna  şi  stelele  şi  s’au  cutremurat  tot  pă¬ 
mântul  —  pre  carele  să  luptă  cu  mine  bată-1  Sâmbăta 
cea  mare  şi  toate  rugăciunile  creştinilor,  care  s’au  făcut 
şi  să  fac  şi  să  vor  face.  Amin. 

B  1  ziua  de  Paşti,  ziua  învierii  Domnului  Dz.  Is. 
Hs.  Amin. 

Bl  Dumineca  Tomei ;  B-l  Dumineca  mironosiţelor; 
B  1  ziua  sfântului  Gheorghe;  B  l  Dumineca  slăbănogului 
şi  Mercurea  înjumătăţirei  lui  Hs.  B  1  Dumineca  Sama* 
rinencii;  b-i  Dum.  Orbului  şi  Joia  înălţării  lui  Hs.  Amin. 

B-l  Dumineca  sfinţilor  Părinţi  celor  din  N  kia  şi 
să  fie  afurisit  ca  Arie,  să  se  verfce  maţele  lui,  a  pizma¬ 
şului,  ca  alui  Arie.  Amin. 

B-I  Dumineca  Rusalelor  şi  Pogorârea  sfântului 
Duh.  Amin. 

şi  Dumineca  sfinţilor  Părinţi  celor  din  toată  lumea 
adunaţi  laolaltă.  B-l  postul  sfinţilor  Apostoli  şi  ziua 
Naşterii  sf.  Ioan  Botezătoriul.  Amin. 

B  l  Petru  şi  Pavel  şi  surorile  Sânzienelor.  Trăz- 
nească-1  sf.  Proroc  llie;  b-l  postul  Sântămăriei.  Bl  sf. 
şi  înfricoşata  alui  Hs.  schimbare  la  faţă  şi  alui  putere 
cea  dumnezeiască  şi  spaima  sfinţilor  Apostoli  ce  au 
văzut  ei  atunci  în  Muntele  Tavorului.  B-l  Adormirea 
Preacestii;  B-l  Tăierea  cinstitului  Cap  a  sf.  Ioan  Bote¬ 
zătoriul;  Bl  sf.  4  evanghelişti:  Ioan,  Matei,  Luca  şi 
Marco.  Amin, 

şi  4  posturi  cele  ce  ţin  creştinii,  2  zile  în  săptă¬ 
mână  Mercuri  şi  Vineri  peste  an.  Amin. 

Blăstemat  şi  afurisit  să  fie  de  Dz.  şi  în  satul  său, 
şi  în  casa  sa,  şi  pietrile  de  sub  tălpile  casei  lui.  Blă¬ 
stemat  şi  afurisit  să  fie  de  Dumnezeu  şi  pântecele  lui, 
şi  picioarele  lui,  şi  vânele  trupului  lui,  şi  toate  mădu- 
lările  lui.  Amin.  - 

Blăstemat  şi  afurisit  să  fie  de  D-zeu  când  va  intra 
înlăuntru  şi  când  va  ieşi  afară;  să  trimită  Dz.  preste 
pizmaşul  meu,  carele  mă  năcăjeşte,  lipsă  şi  foamete  în 
casa  lui,  care  mă  năcăjeşte.  Blâsteme  I  Dz.  până  ee-1  va 
pierde  şi  1  va  topi  de  pre  faţa  pământului  şi  până  ce  1 
va  sfârşi  de  prefaţa  pământului  aceştia  lumi  dintre  oa¬ 
meni  şi  să-l  bată  Dz.  cu  lepră,  cu  lungoare,  cu  arsură 
şi  cu  friguri  şi  cu  urdinare,  cu  vânt  stricăcios  şi  cu  găl- 
bănare.  B  l  Dz.  cu  rană  eghiptenească  la  şăzut  şi  cu 
râe  sălbatecă  şi  cu  usturime,  şi  trupul  lui  cu  graba  să 
fie  mort,  mâncare  pasărilor  ceriului  şi  fierelor  pămân¬ 
tului,  şi  să  nu  fie  cine  să  1  acopere.  B-l  Dz.  cu  desme- 
tecie  şi  cu  orbie  şi  cu' ieşire  din  minte,  şi  să  pipâe  la 
amnează-zi  ca  altul  întru  întunerec,  şi  să  nu  să  poată 
nici  odată  noroci  în  căile  şi  în  drumurile  lui,  ci  să  fie 
aflat  şi  ştiut  de  toţi  şi  asuprit  de  toţi  oamenii,  şi  domni 
să  nu  fie  cine  să-i  ajute.  B-l  Dz.  cu  rănire  peste  ge¬ 
nunchi  şi  preste  pulpe  şi  să  nu  se  poată  vindeca  dela 
tălpile  picioarelor  până  în  creştet,  una  bubă  să  fie  preste 
tot  trupul  lui,  şi  nici  cum  să  nu  se  poată  vindeca;  şi 

când  va  gândi  să  se  sue  sus,  să  se  pogoară  jos.  şi  de 
70  de  ori  mai  jos,  şi  să  fie  de  pildă,  de  râs  şi  de  po¬ 
veste  la  toate  neamurile  şi  ia  alte  neamuri.  B-l  mari 
şi  minunatele  minuni  a  lui  Dz.  pre  pizmaşul  meu  (pre 
acela  ce  au  făcut  aceasta  osândă  asupra  mea).  B-l  Dz. 
cu  bube  ca  pre  Ozie,  şi  să  poruncească  Dz.,  sub  pi¬ 
cioarele  lui  să  se  deschiză  pământul,  să-l  înghită  de  viu, 
ca  pre  [Core,] 1  Iotan  [greşit,  în  loc  de:  Datanj  şi  Averon, 
aşa  să  1  bată  Dz.  dintre  oameni,  ca  să  vază  cu  ochii 
săi  moartea  şi  dela  Dz.  să  nu  capete  niciodată  ajutoriu, 
ci  să  fie  bătut  de  Dzeu.  Amin. 

[Dă-i  Doamne  în  inima  lui  gând  ca  să  se  întoarcă 
’napoi,  iar  de  nu,2 *  să  porunceşti  Doamne,  ca  nici  pă¬ 
mântul  să  nu  l  primească,  trupul  lui  să-l  ţipe s  afară 
dintru  sine  şi  să  fie  la  oameni  mirare  şi  pildă  pre 
lume.  Amin. 

[Doamne,  sfarme  se  gândul  şi  voia  lui  deasupra  mea].4 * 6 

Doamne,  sfârşască  se  el  de  pre  faţa  pământului; 
Doamne,  primeşte  rugăciunile  şi  plineşte  de  grab  cere¬ 
rile  mele,  a  robului  tău  (cutarele)  carele  vine  la  sf.  bese- 
rică  întru  numele  tău  cel  sfânt;  primeşte  (Doamne  şi  a 
me(a)  cerere  şi  rugă). 8  Doamne  al  puterilor,  celace  cerci 
inimile  şi  rărunchii  (ceartă  şi  pe  pizmaşul  meu  cu  cer¬ 
cetare  nesuferită).  (D-zeul  nostru  eşti  judecător  tare  şi 
derept,  dară  îndelung  răbdător,  neaducând  mânie  în  toate 
zilele,  de  nu  se  vor  întoarce  spre  păciuire  cu  mine). 

Sabia  Ta  Doamne  o  luceşte  şi  arcul  îl  încoardă 
în  coşul  inimilor  lor,  şi  1  ai  gătit  pre  el  şi  într’ânsul  ai 
vasă(e)le  morţii  şi  săgeţile  tale.  Iată,  mi-au  făcut  ne¬ 
dreptate,  Doamne,  şi  au  zămislit  durere,  şi  au  făcut  fără 
delege,  groapă  au  săpat  şi  au  deschis  pre  ea  şi  să  cază 
în  blăstămul  acesta,  care  mi  au  agonisit.  Întoarce,  Doamne, 
durere  pre  capul  vrăjmaşului  meu  şi  în  creştetul  lui 

1  Lipseşte,  din  greşală  de  copiare,  din  manuscris;  dar  se  găseşte  în 

manuscrisul  dela  pr.  V.  Popovici. 

*  Text,  de  cuprins  mai  blând,  din  c6pia  dela  V.  Popovici;  lipseşte 
în  celalalt  manuscris. 

1  Cuvânt  obişnuit,  în  Bihor,  în  loc  de  «să-l  arunce». 

*  Se  află  numai  in  copia  dela  V.  P. 

6  Lipseşte  dela  V.  P. 

nedreptatea  lui  o  pogoară.  Fă,  Doamne,  casa  vrăjma¬ 
şului  meu  (de  băeţii  lui  şi  de  soţia  lui)  pustie  şi  in 
sălaşurite  sale  să  nu  fie  nici  ei,  nici  el  lăcuitor,  că  pre 
care  tu  Stăpâne  Doamne  m’ai  guvenit  (?)  (m’ai  iubit)1 
şi  mai  blagoslovit,  tare  m’au  prădat  şi  m’âu  supărat  şi 
spre  durerea  ranelor  mele  au  adaos  fărădelege(a)  lor  ; 
şi  să  nu  între  întru  dreptatea  Ta,  Doamne.  Şterge-i, 
Doame,  de  pre  faţa  pământului  şi  cu  cei  drepţi  şi  vii 
să  nu  se  numere,  ci  să  piară  de  pre  pământ  pomenirea 
lor,  a  celorce  au  făcut  aceasta  {pagubă  mare  cu  mine 
şi  cu  iosagul  *  meu). 8  Ascultă,  Doamne,  rugăciunea  mea 
aceasta  şi  o  primeşte  pre  ea  pentru  sfânt  numele  Tău, 
astăzi  şi  în  ceasul  de  acum.  Că  sfânt  eşti  D  zeul  nostru 
şi  Ţie  mărire  înălţăm  Tatălui  şi  Fiului  şi  sfântului  Duh, 
acum  şi  pururea  şi  în  vecii  vecilor.  Amin, 

Ectenia:  M  lueşte-ne  pre  noi  D-zeuIe  după  mare 
mila  Ta,  apoi  Tropariul  şi  condacul  şi  otpustul. 

(Va  urma).  Dr.  Oh.  Ciuhandu. 

Din  filosofia  creştină  a  şcoalei 
catehetice  patristice. 

1.  Caractere  Creştine. 

«Credinţa  şi  cunoaşterea  adevărului 
(pistis  kai  gnosis)  pregătesc  sufletul 
care  se  hotăreşte  pentru  ele  in  a  ră¬ 
mânea  consecvent  cu  el  însuşi  şi 
stabil 

Clement  Alex.,  Stromata  II.  Cap.  Xf 
.  Migne  Patr.  gr.  tom.  VI fi.  col.  989. 

Idealul  şcoalei  catehetice  este  acelaş  ca  şi  al 
creştinismului:  de  a  desăvârşi  sufletul  omenesc,  po¬ 
trivit  celui  mai  desăvârşit  model  Isus  Hristos. 

Unitatea  şi  statornicia  cugetării,  simţirei  şi  voinţei 
în  procesul  lor  de  complectă  încreştinare  este  planul 
de  acţiune  al  şcoalei  catehetice  din  primele  veacuri 
creştine'.  Cunoaşterea  lui  Dumnezeu  şi  v.iaţa  supe- 

1  Se  află  numai  la  V.  P.;  —  *  losag;  avutul,  îu  senz  mai  restr&ns: 
vitele.  —  *  Lipseşte  dela  V.  P. 

rioară  morala  sunt  liniile  drepte  pe  care  au  început 
a  se  clădi  primele  caractere  creştine. 

Isus  Hristos  ca  pedagog  divin  este  luat  ca  exemplu, 
«Logosul»,  a  cărui  pedagogie  divină  constă  în  a  se 
lăsa  condus  de  adevăr  până  la  puterea  de  a  con¬ 
templa  pe  Dumnezeu  şi  a-şi  zidi  o  viaţă  sfintă 

Cunoaşterea  lui  Dumnezeu  şi  toate  cunoştinţele 
religioase  cuprinse  sub  numele  de  « gnoză »,  nu 
pot  rămânea  ceva  independent  de  restul  vieţii,  ci 
«se  obţin  pentru  viaţa  întreaga,  dintr’o  parte  la 
cealaltă,  în  moravuri,  în  viaţă,  în  cuvântări  şi  fiind 
consecvente  cu  ele  înşi-le,  rămân  în  armonie  cu  cu¬ 
vântul  divin»:1 *  Creştinul  şcoalei  catehetice  patristice 
nu  este  un  simplu  intelectualist,  ci  viaţa  sa  este  im- 
podobită  şi  cu  « virtuţi »  ca  fice  ale  credinţei.3 4 

Şcoala  nu  rămâne  la  partea  speculativă,  ci  este 
deopotrivă  preocupată  şi  de  morală,  de  viaţa  creştină 
ca  şi  de  contemplarea  filosofică  creştină.  Filosofia 
este  socotită  de  Sfântul  Ioan  Damascenul,  nu  ca  simplă 
iubire  de  înţelepciune,  ci  ca  adevărata  înţelepciune : 
este  însuşi  Dumnezeu  şi  deci  iubirea  lui  Dumnezeu 
este  adevărata  filosofie.4  1 

Credinţa  conduce  deopotrivă  la  dragostea  cre¬ 
ştină,  care  de  fapt  devine  mobilul  acţiunii.  De  aceea 
dragostea  creştină  [agape]  ocupă  în  preocupările 
şcoalei  catehetice  acelaş  loc  ca  şi  credinţa  şi  cuno¬ 
ştinţa  [pistis  kai  gnosis). 

Creştinul  adevărat  face  binele  nu  din  teamă, 
nici  din  nădejdea  de  a  fi  recompensat,  ci  numai  din 
iubire.5.  Omul  atunci  este  cu  Dumnezeu,  afirmă  fe¬ 
ricitul  Augustin,  când  cunoştiinţa  sa  este  tare  şi  ceeace 
cunoaşte  păstrează  cu  toată  iubirea.6 

1  Clement  Alex.  Pedagogul  1.  Migne  Fatr.  gr.  tom  VIII  col.  314. 

’  Clement  Alex.  Stromata  VII  Cap.  III  Migne  Patr.  gr.  tom.  IX  col  418. 

*  Ibid.  Stromata  II,  Cap.  IX.  Tom  VIII  col.  975. 

4  S.  /.  Demascenus ,  Dialectica:  Denique  Phitosophia  est  amor  sa - 
pientiae,  porto  vera  sapientia  Deus  est,  atque  adeo  dilectio  er ga  Deum, 
ipsa  est  vera  philosophia.  Migne  Patr.  gr.  tom.  XCIV. 

*  Clement  Alex.  Stromata  IV.  Tom.  VIII.  col.  1363  cap.  XXV. 

0  Augustin  De  vera  religione  N.  56. 

Iubirea  creştină  este  deci  tot  atât  de  necesară 
vieţii  virtuoase  ca  şi  credinţa,  căci  iubirea  duce  la 
uitarea  supărărilor,  la  iertarea  greşelilor,  la  puterea 
de  abnegaţie  a  celorce  se  devotează  vieţii  creştine, 
chiar  atunci  când  binefacerea  este  în  detrimentul 
binefăcătorului.' 

Cunoştinţa  cea  mai  înaltă,  mai  deplină  şi  mai 
statornică  se  formează  numai  în  legătură  cu  o  inimă 
curată  şi  o  voinţă  virtuoasă.  De  aceea  « Omul  va 
trebui  să-şi  cureţe  sufletul  sau  de  păcate,  împodo- 
bindu-şi  inima  cu  sfinţenie,  căci  numai  aşa  se  va 
putea  lumina  sufletul  său  pe  deplin  cu  cele  mai  înalte 
adevăruri ».* 

Iată  cea  mai  clară  expunere  a  funcţionării  si¬ 
multane  a  celor  trei  facultăţi  sufleteşti  în  procesul 
încreştinării  omului.  Principiile  fundamentale  ale  psi¬ 
hologiei  moderne  afirmate  de  Wundt3 4  şi  de  alţii, 
sunt  observate  şi  aplicate  încă  din  perioada  patri¬ 
stică  în  şcoala  catehetică.  In  timpurile  moderne 
Wundt  nu  va  da  învăţături  fără  pregătirea  setimen- 
tului,  care  la  rândul  său  este  partea  întregitoare  a 
voinţei. 

Actuala  şcoală  catehetică  reia  firul  şcoalei  cate- 
hetice,  care  pregătea  suflete  armonice  şi  nu  rămânea 
la  acţiuni  unilaterale,  cum  sa  întâmplat  cu  catehi¬ 
zarea  supusă  principiilor  pedagogice  exclusiv  laice. 
Şcoala  actuală  sa  convins  că  acţiunea  morală  por¬ 
neşte  dela  o  voinţă  morală,  aceasta  dela  o  judecată 
morală  şi  dela  simţământul  moral.  Celor  mai  adânci 
legături  ale  religiunii  cu  morala,  le  aparţin  senti¬ 
mentele  morale,  fondate  pe  o  viaţă  morală  cu  o  cu¬ 
getare  şi  o  voinţă  împreunate  de  spirit  creştin. 1 * 

Idealul  şcoalei  catehetice  din  primele  veacuri 
creştine  este  de  a  forma  creştini  deplini  şi  statornici, 
adecă  adevărate  caractere  creştine.  Studiul  istoric 
al  şcoalelor  catehetice  din  Alexandria,  Antiohia,  Ce- 

1  Clement  Alex.  Stromata  VII.  Cap.  XI.  tom.  IX  ed.  483—486. 

s  Augustin.  De  vera  religione  c.  3.  n.  3. 

3  Wundt  Grimdriss  des  Psychologie.  Leipzig  1896.  p,  210. 

4,  H.  Meyer  Katechetik  Freiburg  im  Breisgau  1924.  p.  27. 

sarea-Palestinei,  Ierusalim,  ori  cea  apuseană-africană 
ne  înfăţişează  seriile  marilor  scriitori  şi  părinţi  bise¬ 
riceşti,  foşti  discipoli  sau  maieştri  ai  acestor  şcoale. 

Şcoala  catehetică  patristică  este  şcoala  activă 
integrală, .  care  tinde  a  ridica  în  fiecare  suflet  o  cre¬ 
dinţă  ce  porneşte  dintr’o  deplină  convingere,  o  iubire 
creştină  dusă  până  la  jertfă  şi  o  voinţă  zămislitoare 
de  acţiuni  creştine. 

Cunoaşterea  mai  detailată  a  principiilor  filosofice 
creştine  ale  şcoalei  patriotice  ne  va  pune  într’o  lu¬ 
mină  mai  vie  idealul  ei  filosofic  creştin,  care  are 
tot  aşa  de  mare  importanţă  şi  pentru  vremea  noastră. 

Increştinarea  intelectului,  sentimentului  şi  voinţei 
vor  fi  fundamentele  filosofiei  creştine  a  şcoalei  ca- 
tehetice. 


2.  Cunoaşterea  lui  Dumnezeu. 

Sfinţii  părinţi  socotesc  facultatea  de  a  cunoaşte 
a  sufletului  omenesc  ca  pe  un  dar  pe  care  omul 
trebue  să-l  pună  în  lucrare.  Dumnezeu  a  dat  omului 
raţiunea,  pe  care  omul  nu  trebue  s’o  ţină  în  neac- 
tivitate:  « Omul  a  primit  un  suflet  raţional,  prin  care 
să  poată  cunoaşte  pe  Dumnezeu,  să  pătrundă  natura 
lucrurilor  prin  cercetare,  pentru  a  putea  culege  fruc¬ 
tele  dulci  ale  înţelepciunii»,  spune  Sfântul  Vasile 
cel  Mare. ' 

Sufletul  omului  nu  este  ceva  pasiv,  ci  menirea 
lui  este  de  a  fi  în  continuă  activitate  spre  folosul 
deplinei  înţelegeri  a  misiunei  omului  pe  pământ. 
Omului  i  se  impune  datoria  în  chip  spontan  de  a 
purta  grije  de  suflet,  pentru  ca  prin  exercitare  su¬ 
fletul  să  ajungă  pătrunzător  şi  bine  format. 2 

Potrivit  obişnuitei  zicale  a  $coalei  de  astăzi: 
«Nihilest  in  intelectu  quod  prius  non  fuierit  in  sensu », 
Sfanţul  Grigorie  de  Nisa  înţelege  legătura  strânsă 
ce  există  între  puterile  sufleteşti  şi  simţurile 
externe.  Cele  două  elemente  de  bază  ale  ori- 


1  Migne,  Patr.  gr.  XXXI  cp.  212  Bf. 
8  Migne.  Patr.  gr.  XXX.  cp.  132.  B. 

cărei  « cunoştinţe »  cer  colaborarea  simţurilor  cu  ra¬ 
ţiunea  pentru  a  trece  dela  sensibil  la  inteligibil,  cum 
afirmă  şi  fericitul  Augustin. 1  Cunoaşterea  are  două 
izvoare,  care  sunt  complect  deosebite  unul  de  altul: 
sensibilul  şi  raţionalul.2  Dacă  fiecare  cunoaştere 
poate  fi  de  natură  sensibilă  şi  suprasensibilă,  ea  de¬ 
pinde  de  doi  factori :  subiectul  cunoscător  şi  obiectul 
de  cunoscut.  Fără  obiect  nu  poate  să  fie  cunoştinţă; 
bine  înţeles  subiectul  fiind  în  activitate  pentru  do¬ 
bândirea  cunoştinţei. 3  Cunoaşterea  se  formează  deci 
prin  colaborarea  subiectului  cu  obiectul,*  fie  că  această 
cunoştinţă  ar  fi  de  ordin  sensibil,  fie  de  ordin  supra- 
sensisbil,  căci  însuşi  sufletul  poate  să  fie  obiectul 
cunoaşterii  noastre.’ 

Odată  stabilit  contactul  între  subiect  şi  obiect, 
omul  poate  păşi  în  procesul  cunoaşterii  dela  sensaţie 
la  idee,1'  căci  sufletul  se  ridică  mai  presus  de  ra¬ 
portul  concret  [toy  ypokeimenoy],  încât  pe  cale  na¬ 
turală  vine  la  cunoaşterea  [katapoesis]  intelectuală 
[poete]. 7  Ideea  însă  provine  şi  din  domeniul  abstrac¬ 
ţiunilor,  nu  numai  din  domeniul  lucrurilor  concrete. 
Astfel  idea  transpusă  de  noi  tot  dintr’o  idee,  pe  care 
numai  intelectul  nostru  o  poate  primi.  Despre  acest 
proces  sufletesc  al  formării  cuvântului  ne  vorbeşte 
Sfântul  Gvigorie  de  Nisa  :*  « Cuvântul  vine  în  inima 

'  Augustinus  De  magistro  c.  12.  n.  39:  Omnia,  quae  percipimus, 
aut  sensu  corporis,  aut  mente  percipimus.  lila  sensibilia,  haec  intelli- 
gibilia ... 

3  Ibid.  De  ord  1  c.  2.  3  4.  5.  aliud  est  sentire,  aliud  est  nosse. 

5  Ibid.  De  gen.  ad.  lit.  1.  4.  c.  32.  n.  49.  Praecedit  cognitionem  quid 
qtiid,  cognosci  potest. 

4  Ibid.  op,  cit.  „Ab  utroque  notitia  partitur,  a  cognoscente  et  cognitoN 

1  Ibid.  „De  doctrina  Christiana,  1.  c.  32."  Ipsa  veritas  connexionem 

non  instituta,  sed  anima  adversa  est  ab  hominibus  et  notata,  ut  eam  vel 
possit  discere  vel  docere,  nam  est  in  ratione  rerum  perpetua  et  divinitas 
instituta. 

8  S.  Gr.  Niss.  De  hominis  opificio.  Migne.  Patr.  gr.  tom.  XLIV.  p. 
212.  D. 

7  Hilt.  Des  bl.  Gregor  von  Nissa  Lehre  vom  Menschen.  Koln.,  1880 
p.  63.  citat  de  K.  Weiss.  op.  cit.  p.  54. 

8  S.  Gr.  Niss :  quid  sit  ad  imaginem  Dei  et  ad  similitudinem.  Migne 
Patr.  gr.  tom.  XLIV.  col.  1333.  D. 

noastră  într’un  chip  netrupesc  şi  de  neînţeles;  el 
rămâne  în  suflet,  fără  să  fi  fost  cunoscut  ( obiectul 
pe  care-l  reprezintă)  în  a  doua  naştere  s’a  pronun¬ 
ţat  cu  buzele  şi  atunci  se  face  cunoscut  tuturor  fără 
însă  să  se  fi  despărţit  de  sufletul  care  l-a  produs». 

Dela  idei  şi  noţiuni  sufletul  se  urcă  la.  judecăţi 
şi  concluzii; 1  prin  concluzii  se  poate  ridica  omul  mai 
departe  dela  existenţa  sufletului  şi  să  conchidă  asupra 
existenţii  lui  Dumnezeu.2 

Această  concluzie  este,  după  cei  trei  mari  capa- 
docieni,  cea  mai  înaltă  concluzie  pe  care  se  încearcă 
omul  să  o  tragă,  însă  şi  cea  mai  grea.3 4 5  Sfântul  Vasile 
cel  mare  spune:  „Noi  suntem  în  lumea  aceasta  ca 
într’o  şcoală  universală:  am  primit  raţiunea  şi  ochiul 
pentru  a  ajunge  la  cunoaştere  şi  prin  aceasta  suntem 
chemaţi  să-l  cunoaştem  pe  Dumnezeu  din  literile 
cari  sunt  scrise  mai  jos  în  rânduiala  şi  conducerea 
întregii  lumi.' 

Sfântul  loan  Damascen,  care  are  deosebită  stimă 
faţă  de  filosofie,  privind  cunoaşterea  tot  atât  de  im¬ 
portantă  ca  şi  dogma  creştină  afirmă,  că  în  materie 
de  credinţă  nu  filosofii  trebuiesc  ascultaţi,  ci  părinţii 
bisericii 6  şi  nu  ezită  de  a  părăsi,  ori  a  corija  pe 
Aristot  pentru  opiniunile  pe  care  ie-ar  crede  că 
nu  se  pot  împăca  cu  dogmele. 6 

De  altfel  sfântul  loan  Damascenul  afirmă  ne¬ 
cesitatea  filosofiei,  pe  care  o  apreciază  chiar  ca  o 
bună  colaboratoare  a  teologiei,  fără  însă  a  preju¬ 
dicia  adevărurile  teologice:  «Din  filosof  ia  păgână 
care  a  făcut  mult  se  poate  lua  ceeace  este  de  folos 
pentru  suflet  şi  ceeace  este  de  preţ  pentru  teologie. 
Regina  este  fără  îndoială  teologia ,  dar  regina  trebuia 
să  aibă  o  servă  în  ajutorul  ei,  şi  aceasta  se  ade- 

1  Ibid,  col.  1104.  A. 

3  Ibid.  coL  1009.  B.  C. 

3  K.  Weiss.  op.  cit  p.  55. 

4  S.  Basil.  Ad.  Isid.  91.  Migne  Patr.  gr.  tom.  XXX.  coi.  273. 

5  S.  Jo.  F amasc.  Ivons  scientiae  prolog.  Migne  P.  G.  XCIV. 
col.  525. 

6  Tixeront.  op.  cit.  voi.  III.  p.  486. 


RFVISTA  TEOLOGICA 


847 


i tereşte  a  fi  filosofia.  Ea  este  asemenea  instrumen¬ 
tului ,  cu  care  teologul  se  serveşte  în  clădirea  teo¬ 
logiei  sale,  după  cum  artiştii  o  întrebuinţează  ca  in¬ 
strument,  spre  a  putea  să-şi  restaureze  opera». 

In  felul  acesta  filosofia  şcoalei  catehetice  pa¬ 
tristice  ştia  să  aprecieze  utilitatea  filosofiei  în  teoria 
cunoştinţei  în  general,  fără  ca  prin  aceasta  să  atingă 
esenţa  adevărurilor  teologice. 

Preotul  M.  Bulacu, 
prof.  Acad.-teol.  Oradea. 


„Fericirea  crucii”. 

Pacea  şi  bucuria  constituesc  tonul  fundamental 
al  vieţii  creştine.  Pacea  şi  bucuria  nu  sunt  însă  nici 
odată  aşa  de  curate,  aşa  de  adânci  şi  aşa  de  îm¬ 
belşugate  ca  tocmai  în  timpul  celor  mai  dureroase 
suferinţe  trupeşti.  —  Iată  ce  mărturiseşte  unde  votat 
urmaş  al  lui  Hristos  din  zilele  noastre,  indianul  Sun- 
dar  Singh:  „Când  suferiâm  pentru  Mântuitorul,  aflam 
întotdeauna  ceriul  pe  pământ,  cu  alte  cuvinte,  mă 
bucuram  cu  o  bucurie  nespusă,  pe  care  altfel  no 
aflam.  In  suferinţe  simţiam  atât  de  puternic  prezenţa 
lui  Hristos,  încât  nici  urmă  de  îndoială  numai  rămânea 
în  sufletul  meu.  Această  prezenţă  era  aşa  de  lu¬ 
minoasă  ca  soarele  în  amiaza  mare". 

Această  experienţă  paradoxală  a  dus  pe  Singh 
la  cunoaşterea  profunzimilor  filosofiei  suferinţii  cre¬ 
tine.  Suferinţa  e  calea  sigură  cătră  fericire  şi  îm¬ 
preună  vieţuirea  cu  Dumnezeu. 

Durerea  şi  năcazul  ne  apropie  de  Dumnezeu, 
ne  face  mai  apţi  pentru  a  sluji  lui.  Mulţi  dintre  noi 
nu  vedem  în  necazul  nostru  decât  o  pedeapsă  pentru 
păcatele  ce  le-am  făcut  Şi  totuşi  suferinţa  şi  felul 
cum  suferim,  e  un  mijloc  minunat  de-a  sluji  lui  Dum¬ 
nezeu  şi  un  drum  binecuvântat  întru  preamărirea  lut 
Prin  cruce  descopere  Dumnezeu  omului  dragostea  sa. 
Fără  cruce  n’am  fi  ştiut  nimic  despre  dragostea  pă¬ 
rintelui  nostru  ceresc.  Crucea  este  ca  o  nucă.  Coaja 
dinafară  e  amară,  sâmburele  e  însă  întăritor  şi  dulce. 

Pe  dinafară  nici  crucea  nare  nici  o  frumseţe  şi  nici 
o  bunătate,  pe  cari  le-am  putea  vedea ;  adevărata 
fiinţă  a  crucii,  nu  se  descopere  decât  acelora  cari 
o  poartă.  Aceia  află  un  sâmbure  plin  de  dulceaţă 
spirituală  şi  de  pace  lăuntrică.  La  cutremure  de  pă¬ 
mânt  se  întâmplă  uneori  că  în  locuri  pustii  apar 
izvoară  cu  apă  proaspătă,  cari  înviorează  şi  adapă 
pământul,  încât  cresc  plante.  In  acelaş  mod  deschide 
cutremurarea  suferinţei  izvoarele  de  apă  vie  ascunse 
în  inima  omenească.  In  decursul  răsboiului  s’au  săpat 
şanţuri  de  apărare  distrugându-se  ogoare  şi  câmpii. 
După  o  vreme  au  crescut  în  acele  şanţuri  flori  şi 
fructe  frumoase.  Se  cunoştea  că  acolo  na  lucrat 
numai  plugul,  ci  că  dedesubt  se  află  un  sol  mai  ro¬ 
ditor.  Astfel  ies  la  lumină,  când  purtăm  crucea  şi 
suferim,  bogăţiile  ascunse  ale  sufletului  nostru.  — 
Diamantele  numai  după  şlefuire  lasă  să  strălucească 
frumuseţa  lor;  atunci  scânteiază  în  razele  solare  în 
culori  minunate.  Tot  aşa  vom  străluci  şi  noi,  dupăce 
ne-am  purificat  prin  cruce,  ca  vase  de  cinste  în  îm¬ 
părăţia  lui  Dumnezeu. 

Un  copil  nou  născut  trebuie  să  ţipe,  căci  prin 
aceasta  numai  i  se  desfac  plămânii'  contractaţi.  Un 
medic  mi-a  povestit  despre  un  copil  care  după  naştere 
na  putut  respira.  Pentru  a-i  provoca  respiraţia,  me¬ 
dicul  i-a  dat  o  lovitură  uşoară.  Mama  copilului 
cugeta  că  doctorul  e  barbar.  Ceeace  făcuse,  a  să¬ 
vârşit  însă  din  dragoste.  Aşa  precum  la  copilul  nou 
născut,  aripile  plămânilor  trupeşti  sunt  strânse,  sunt 
şi  ale  noastre  cele  spirituale,  prin  suferinţă  însă 
Dumnezeu  ne  dă  o  lovitură  d  iubire.  Astfel  se  dila¬ 
tează  aripile  plămânilor  noştri  şi  putem  respira  şi 
ne  putem  ruga. 

Un  om  văzu  un  vierme  de  mătasă  sbătându-se 
în  învelişul  său ;  se  afla  în  primejdie  mare.  Omul  a 
ajutat  viermelui  să  iasă  afară.  Viermele  s’a  mai 
zbătut  câteva  momente  şi-a  murit.  Omul  nu-1  ajutase 
deci,  ci-1  nimicise.  Un  alt  om  văzuse  suferind  iar 
un  vierme  de  mătase,  dar  nu  l-a  ajutat.  El  ştia  că 
lupta  şi  zvârcolirile  viermelui  au  urmări  bune  asupra 

lui,  că  această  cercare  îi  dă  aripi  mai  viguroase 
pregătindu-1  pentru  viitoarea  sa  viaţă.  Nevoia  şi 
suferinţa  ne  ajută  în  lumea  aceasta  pentru  viaţa 
cea  viitoare. 

Crucea  şi  suferinţa  sunt  astfel,  mijloacele  cele 
mai  eficace  de  cari  se  serveşte  Dumnezeu,  pentru 
a  conduce  pe  om  la  cea  mai  adâncă  şi  cea  mai  cu¬ 
rată  fericire.  Crucea  nu  fericeşte  numai  pe  om,  ci-1 
apropie  de  Dumnezeu  mai  ales.  Mântuitorul  lumii  în¬ 
suşi,  a  luat  asupra  Sa  crucea  şi  suferinţa.  Omul  prin 
cruce  şi  suferinţă  devine  asemenea  lui.  Adevărata  su¬ 
ferinţă  e  o  muzică  divină,  ea  uneşte  pe  creştin  în 
viaţa  lui  cu  Hristos.  Este  un  mare  favor,  o  deosebită 
cinste  a  te  împărtăşi  de  suferinţa  lui  Hristos,  a  te 
răstigni  împreună  cu  EL  Strădania  noastră  va  trebui 
deci  să  fie,  de-a  urma  întru  toate  exemplului  suferinţii 
Mântuitorului.  Sundar  Singh,  pe  lângă  faptul  că 
doreşte  să  sufere  cu  Hristos,  voieşte  să  şi  moară 
împreună  cu  el.  Mă  împărtăşesc  bucuros  de  sufe¬ 
rinţele  Mântuitorului,  pentru  aceia  nu  doresc  nici 
decum  să  fiu  în  viaţă  la  a  doua  venire  a  Sa... 
Doresc  a  muri  asemenea  lui  mai  vârtos,  şi  prin 
moarte  să  ajung  în  raiu,  pentru  a  experia  însumi 
cât  mai  lămurit  ceeace  a  însemnat  pentru  El,  să  moară 
pentru  noi“.  Aşa  e  S.  Singh,  ca  toţi  marii  martiri 
şi  mistici  creştini,  un  adevărat  rob  al  crucii.  I-a  şi 
făurit  imn  însufleţit,  ecou  al  bucuriei  sale  lăuntrice. 

„Crucea  este  cheia  ceriului.  Nu  este  nimic  mai 
presus  decât  crucea,  nici  în  cer  nici  pe  pământ. 
Ea  cuprinde  cuvântările  ceriului  şi  ale  pământului 
şi  nimic  nu  ne  poate  aduce  o  mâi  mare  bucurie, 
decât  purtarea  acestei  poveri  dulci.  Cu  cât  e  crucea 
mai  dureroasă  cu  atât  mai  mult  se  bucură  sufletul 
meu.  Crucea  îmi  apare  ca  o  lumină,  ca  o  floare 
bine-mirositoâre.  Şi  îngerii  din  ceriuri  cer  să  poarte 
crucea,  âcest  drept  e  rezervat  însă,  rtumai  şi  numai 
oamenilor.  O,  acest  minunat  drept!  A  urma  lui  Hristos 
şi  â-i  purta  crucea,  e  aşa  de  dulce  şi  de  binefăcător, 
încât  dacă  în  cer  nu  voi  afla  cruce  de  purtat,  voi 
ruga  pe  Mântuitorul,  să  mă  trimită  în  iad  ca  pe  un 

încredinţat  al  său,  dacă  se  va  putea  acest  lucru, 
pentruca  acolo  cel  puţin  să-i  pot  purta  crucea.  Pre¬ 
zenţa  ei  va  fi  în  stare  să  prefacă  chiar  şi  iadul 
în  raiu. 

Această  putere  minunată  a  crucii,  se  descopere 
numai  celui  ce-o  poartă  cu  adâncă  smerenie  şi  mul¬ 
ţumire.  „Si  libenter  portas  erucem,  portabît  te  et 
ducet  te,  ad  desideratum  finem“.  Tot  prin  asemenea 
cuvinte  dă  expresiune  şi  Singh.  experienţei  sale  per¬ 
sonale  :  „Din  cele  experiate  în  viaţa  mea  de  ucenic 
al  lui  Hristos  pot  afirma  cu  deplină  bucurie  şi  în¬ 
credere,  că  crucea  va  purta  pe  aceia  cari  o  poartă, 
până  ce-i  va  ridica  în  ceriuri,  în  reala  prezenţă  a 
Mântuitorului  Hristos11. 

Traducere  din  Neiler:  Sundar  Singh.  Gheorghe  Sec  aş. 


Probleme  actuale. 

Zelul  culionar  sau  exegeza  unei 
„fotografii  ortodoxe". 

Ca  şi  când  am  fi  deslegat  toate  problemele  arză¬ 
toare  ale  vieţii  noastre  bisericeşti  —  problema  por¬ 
tului  preoţesc  rămâne  Ia  suprafaţa  preocupărilor  noastre, 
ins;stent  şi  în  diferite  i postase.  Se  scrie  despre  ea  prin 
reviste  şi  ziare,  se  discută  în  congrese,  se  vorbeşte  despre 
ea  pe  stradă,  pretutindeni...  Ba  am  ajuns  aşa  de  de¬ 
parte,  încât  până  şi  cărţile  scrise  de  preoţi  sunt  jude¬ 
cate  după  acest  criteriu  infailibil... 

Fără  îndoială  distincţia  sufletească  implică  o  distincţie 
şi  în  îmbrăcăminte.  De  obiceiu.  Dar  de  când  distincţia 
însemnează  uniformă  purtată  în  toate  împrejurările  vieţii 
—  la  biserică,  la  plug,  la  fân  sau  aiurea? 

Uniforma  preoţească  sporeşte  prestigiul  şi  demni¬ 
tatea  preotului.  Incontestabil.  E  un  semn  prin  care 
preotul  se  distinge  şi  vizual  de  restul  lumii,  cum  trebue 
să  se  distingă  şi  sufleteşte. 

Şi  orice  preot  care  se  jenează  de  uniforma  sa  şi 
se  «civilizează»  la  ocazii  solemne  —  nu  e  vrednic  de 

cinul  pe  care  de  bună  voie  şi  l-a  ales  şi  de  slujba  pe 
care  e  chemat  s’o  împlinească.  La  ocazii  solemne.  Dar 
în  alte  împrejurări  nu  cred  că  o  haină  neagră  şi  cu¬ 
viincioasă  i  ar  scădea  ceva  din  demnitate,  chiar  când 


această  haină  e  sacou.  Aşa  se  poartă  preoţii  tuturor 
confesiunilor  creştine  (nu  vorbesc  de  călugări).  Atunci? 

Atunci...  bine.  Dar  nu  toţi  oamenii  cuprind  această 
judecată.  Ba  unii  oameni  prea  grijnici  de  strălucirea  din 
afară  a  «blidului»  vor  să  impună  barbă  patriarhală  şi 
coadă  de  fată  mare  (nu  de  astăzi!)  până  şi  spânului  şi 
chelului.  Nu  exagerăm  de  loc:  cine  vrea  să  se  convingă 
de  zelul  culionar  şi  de  barbomania  unor  oameni,  să 
citească  «Fotografiile  ortodoxe»  din  Nr.  4—6  (19  ’7) 
al  Nou  ei  Reviste  Bisericeşti,  fotografii  pe  cari  —  în 
treacăt  fie  zis  —  «fotograful»  nu  a  ţinut  de  cuviinţă  să 
le  iscălească  măcar. 

Iată,  de-o  pildă,  fotografia  părintelui  Dr.  Gr.  Cris- 
tescu,  profesor  la  Academia  teologică  din  Sibiu,  aşa  cum 
a  prins-o  placa  duhovnicească  a  autorului  anonim: 

«Din  creştet  până  în  tălpi  o  pretenţie  de  exagerată 
aparenţă.  (Vezi  expl  caţia  în  notele  de  mai  jos  N.  C ) 

«Ghiata  şi  pantalonul,  vestonul  şi  cravata,  c  ocul  şi 
scrisul  de  o  pedantă  eleganţă.  (Aşa  i  trebue  părintelui 
Cristescu,  dacă  nu  umblă  desculţ,  cu  pantaloni  de  îm¬ 
prumut,  fără  guler  şi  cravată,  —  locul  lor  l-ar  ascunde 
de  minune  o  barbă  până  în  brâu,  lipită  la  nevoie  cu 
sindeticon  —  şi  dacă  nu  scrie  cu  vocabularul  unui  elev 
de  clasa  a  patra  primară!  N.  C.) 

«Păstrează  ştiinţa  teologică  într’o  tabachere  aurită 
(Părinte  Cristescu,  să  nu  i  doreşti  «fotografului»  Sf. 
tale  atâta  aur  cât  se  găseşte  pe  tabachera  Sf.  Tale,  că-1 
condamni  să  nu  mai  vază  aur  cât  o  trăi!  N.  C.) 


Când  fumează,  epatează  pe  naivi  cu  eticheta  ţigă¬ 
rilor.  (După  această  constatare  suntem  convinşi  că 
«fotograful»  nostru  nu  fumează  decât  băgău  şi  mahorcă. 
Să-i  fie  de  bine.  —  N.  C.) 

«Fură-i,  printr’o  minunată  întâmplare  vocabularul 
pedant,  rămâne  fragil  ca  o  oală  de  pământ.  (Pentru  un 
«fotograf»  oroarea  de  distincţia  pendantă  în  scris  este  cel 
puţin  ciudată.  Ciudată,  fiindcă  din  scrisul  «fotografului» 

nostru  nu  se  prea  vede  această  însuşire.  Ne  îngăduim  deci 
o  ipoteză:  poate  că  numai  în  materie  de  literatură  teo¬ 
logică  are  slăbiciune  pentru  simplismul  care  le  reduce 
toate  la  nepretenţioasa  formulă:  «Să  dea  Dumnezeu 
să  fie  bine  şi  să  se  facă  cucuruzul»  —  N.  C.) 

«Scrie  mult  şi  gândeşte  mai  puţin  (Ce  fericiţi  trebue 
să  fie  unii  oameni,  cari  nici  nu  cugetă  nici  nu  scriu  !N.  C.). 

«Revăzându-se  pe  sine,  va  deveni  ce  a  fost:  o 
speranţă  a  bisericii»  (Cu  alte  cuvinte,  părinte  Cristescu, 
fă  ce-i  face  şi  puneţi  culion,  spală-ti  cămaşa  mai  rar, 
dispensează  te  de  guler  şi  cravată,  tăvăleşte  ţi  g;ubeaua 
prin  noroiu,  lasă-ţi  barba  să  crească  cum  o  vrea  şi  cât 
o  vrea,  fumează  băgău  şi  mahorcă  purtată  în  trăistuţă 
şi  mai  presus  de  toate  să  nu  te  pună  păcatele  să  mai 
scrii  —  altfel  prea  superi  pe  oameni...  Revzueşte-ţi 
aparenţa,  ca  să  devii  ceeace  ai  fost:  «o  speranţă  a  bise¬ 
ricii»,  ca  bine  să-ţi  fie  ţie  şi  mulţi  ani  să  trăieşti  pre 
pământ... 

De  încheiere  un  sfat  şi  o  întrebare: 

Domnule  «fotograf»,  aruncă  ţi  aparatul  în  Dâmboviţa 

Domnule  Director  al  Nouei  Reviste  Bisericeşti,  eşti 
convins  că  şi  prin  asemenea  «fotografii»  se  face  «pe¬ 
dagogie  creştină»  ?  prof.  N.  colan. 


MIŞCAREA  LITERARĂ. 


Teodor  M.  Popescu:  Istoria  Creştinismului  ca 
Istorie  a  culturii  «Cartea  Româneasca».  Bucureşti  19/7  pag.  48. 

Problema  pe  care-o  studiază  în  broşura  de  fată  d.  Teodor 
M.  Popescu,  profesor  ta  Facultatea  teologică  din  Chişinău,  nu 
este  o  problemă  nouă.  Ea  a  obsedat  chiar  şi  obsedează  încă 
lumea  ştienţifică,  îndeosebi  apuseană.  Dovadă  bibliografia  bo¬ 
gată  care  i-a  stat  la  îndemână  şi  pe  care  autorul  a  utilizat-o 
cu  o  remarcabilă  iscusinţă. 

Intr’un  stil  de  o  clasică  limpezirea  dl  profesor  T.  M.  Po¬ 
pescu  ne  expune  aportul  extraordinar  pe  care  1  a  adus  creşti¬ 
nismul  culturii  umane.  Şi  cu  toată  mulţimea  izvoarelor  bib  io- 
grafice  utilizate  —  expunerea  e  atât  de  consistentă,  de  organică, 
încât  concluziile  finale  se  desprind  în  chip  natural,  ca  poama 
coaptă  din  pom. 

Cari  sunt  aceste  concluzii?  Iată-le,  în  esenţă: 

«Creştinismul  n’a  însemnat  numai  mântuire  sufletească, 
creştinismul  a  însemnat  cultură,  civilizaţie  El  a  venit  ca  religie 
şi  a  rămas  în  fond  religie,  dar  a  devenit  o  religie  eminamente 
culturală.  Nici  o  altă  religie  istorică  nu  s’a  împăcat  mai  bine 
ca  el  cu  nevoile  culturale  ale  omenirii,  nici  una  nu  le-a  înţeles 
mai  bine,  nu  le-a  susţinut  şt  servit  mai  bine,  în  acelaş  timp, 
în  care  ajuta  sufletelor  să-şi  găsească  pura  mântuire. 

«Puterea  productivă  a  religiei,  a  zis  Troeltsch,  pulsează 
numai  în  religiile  istorice,  şi  creştinismul  e  religia  care  s’a 
împletit  atât  de  mult  cu  cultura  şi  deci  cu  istoria,  încât  s'a  iden¬ 
tificat  cu  istoria,  «umple  istoria». 

«Fără  a  exagera  lucrurile,  într’un  sens  sau  altul,  putem  deci 
să  zicem:  Istoria  culturi;  omenirii  actuale  se  reduce,  în  ceeace 
are  mai  propriu  şi  mai  înalt,  la  influenţa  şi  acţiunea  creştinis 
mului  în  lume,  sau  istoria  creştinismului,  in  sensul  său  cel  mai 
larg,  e  în  cea  mai  mare  parte  istoria  culturii  moderne.  E  impol 
sibil  de  legat  firul  culturii  noastre  cu  a!  celei  antice,  fără  a-i 
trece  prin  creştinism;  e  imposibil  de  făcut  istoria  culturii  şi 
deci  istoria  omenirii,  In  afară  de  creştinism,  de  exclus  creşti¬ 
nismul  din  istoria  culturii  sau  cultura  din  istoria  creştinismului. 
In  acest  sens  e  istoria  bisericească  o  istorie  a  culturii. 

«Creştinismul,  am  spus,  e  şi  rămâne  prin  esenţa  şi  misiunea 
sa  o  religie,  religia  «absolută».  Ca  atare,  el  are  şi  păstrează 
un  scop  propriu,  raţiuni  pe  cari  istoria  nu  i  le  poate  desvălui, 
secrete  pe  cari  nu  i  le  poate  smulge,  înălţimi  pe  cari  nu  i  le 
poate  cuceri,  funcţiuni  pe  cari  nu  i  le  poate  defini.  Dar  dacă 
cultura  e,  cum  zice  Th.  Birt,  salvare  din  mizeria  morală  şt  tru¬ 
pească  cultura  însemnează  in  bună  parte  mântuire  şi  mântuirea 
creştină  însemnează  în  bună  parte  cultură». 

Autorul  a  stăruit  în  expunerea  sa  mai  mult  asupra  contribu¬ 
ţiei  catolicismului  şi  protestantismului  la  progresul  culturii  umane. 
Şi  îşi  justifică  această  procedură.  Dar  o  face  fără  să  neglijeze 
rolul  Bisericii  ortodoxe  în  evoluţia  culturală  a  omenirii.  Mai 
mult:  el  ii  explică  de-a  dreptul  magistral.  Cttăm ; 

«Se  impută  totuş  ortodoxiei  o  anumită  neputinţă  culturală, 
zicându-se  că  nici  un  popor  ortolox  n’a  avut  iniţiativa  in  pro 
movarea  culturii  moderne.  Afirmaţia  e  justă  In  sensul,  că  cul¬ 
tura  modernă  ca  atare  nu  e  opera  popoarelor  ortodoxe,  dar 
ea  nu  poate  însemna,  că  ortodoxia  e  anticulturală  prin  însăş 
esenţa  sa.  Situaţia  culturală  inferioară,  în  care  se  găseşte  Orientul 
european,  nu  se  datoreşte  ortodoxiei  lui,  ci  împrejurărilor  po¬ 
litice  şi  sociale,  în  cari  s’a  găsit  prin  prăbuşirea  imperiului  cul¬ 
tural  al  Bizanţului,  mai  înainte  ca  un  stat  ortodox  să  fie  destul 
de  format,  pentru  a  asigura  Bisericii  pacea,  pe  care  celei  occi¬ 
dentale  o  asigurase  —  din  partea  barbarilor  orientali-asiatici  — 
imperiul  bizantin',  timp  de  o  mie  de  ani. 

«Biserica  ortodoxă  a  reprezintat  şi  asigurat  din  contra  ex¬ 
clusiv  mult  puţina  cultură  a  popoarelor  ei.  Dacă  ele  primesc 
treptat  azi  altă,  momentan  superioară,  nu  însemnează  că  aceasta 
e  însăş  cultura  care  ne  trebuie  şi  care  se  potriveşte  pe  de-an 
tregui  firii  şi  nevoilor  noastre  sufleteşti.  Formarea  unei  culturi 
speciale  cere  libertate,  pace  şi  bună  stare,  timp  îndelungat, 
condiţii  In  cari  nu  s’a  găsit  încă  ortodoxia  popoarelor  orientale, 
căci  acestea  au  stat  până  de  curând  sub  juguri,  de  cari  creşti¬ 
nătatea  occidentală  a  fost  scutită,  graţie  rezistenţei  ce  ortodocşii 
au  putut  opune  valului  musulman.  Dacă  la  formarea  culturii 
occidentale,  ei  n’au  contribuit  direct,  au  contribuit  in  schimb 
prin  adăpostul  ce-i  oferiau,  aşa  că  ea  nu  se  datoreşte  întreagă 
creştinismului  latino-german». 

Cartea  dlui  profesor  T  M.  Popescu  este  cu  atât  mai  pre¬ 
ţioasă,  cu  cât  ea  tinde  să  încetăţenească  la  noi  o  problemă  care 
în  apus  formează  —  de  vr’o  câţiva  ani  îndeosebi  —  însăşi 
esenţa  procupărilor  celor  mai  distinşi  cugetători.  Ea  este  o 
temeinică  apologie  a  creştinismului  zămislitor  de  cea  mai  auten 
tică  cultură.  -  Prof.  N.  Colan. 

* 

Popescu  Tu  dor,  advocat:  Concordatul  cu  Papa  — 
cea  mai  mare  primejdie  naţională  actuală  a  României  —  Bucu¬ 
reşti  1Q27.  Institutul  de  arte  grafice  «Răsăritul».  Pag.  84.  Preţul 
50  lei.  —  Este  o  carte  venită  la  timp  şi  de  o  importanţă  capi¬ 
tală.  Ea  elucidează  o  problemă  pe  care  desorientarea  guver¬ 
nelor  noastre  o  menţin,  cum  a  zis  cineva,  pe  afiş,  cu  o  insistenţă 
inexplicabilă. 

In  Revista  noastră  s’a  vorbit  de  repeţite  ori  despre  pro¬ 
blema  Concordatului.  Noi  am  fost  şi  suntem  anticoncordatari. 
Şi  ne-am  motivat  atitudinea  nostră  categorică  şi  consecventă. 

Pe  lângă  temeinicele  consideraţii  de  drept,  şi  pe  lângă  po¬ 
lemica  iscusită  ce  o  poartă  cu  aderenţii  —  interesaţi  sau  des- 
interesaţi  —  ai  concordatului,  autorul  reproduce  Proiectul  de 
lege  pentru  regimul  general  al  cultelor  şi  Proiectul  Concordatului, 
cu  comentarii  largi  la  fiecare  articol. 

Şi  ne  bucurăm  deosebi,  că  dl  advocat,  profesor  de  legis¬ 
laţie  şi  consilier  eparhial  al  Arhiep  scopiei  Bucureştilor,  a  ajuns 
Ia  aceleaşi  concluzii  în  ceeace  priveşte  chestiunea  Concordatului 
ia  care  am  ajuns  şi  noi. 

Expunerea  Domniei  sale  —  largă  şi  temeinic  documentată  — 
este  în  stare  să  lămurească,  credem,  şi  pe  cel  mai  fanatic  apo¬ 
loget  al  Concordatului. 

Trei  sunt  concluziile  mari  ale  Dlui  Tudor  Popescu.  Lo¬ 
gice  şi  masive,  lată- Ie,  în  gradaţie  ascendentă: 

I.  Concordatul  este  inutii. 

2.  Concordatul  este  anticonstituţional, 

3.  Concordatul  este  periculos. 

De  ce?  Cetiţi  cartea  dlui  Tudor  Popescu  şi  veţi  aflai 

N.  C. 

* 

„Oglinda  inimii  omului1*  de  preotul  losif  Trifa.  redac¬ 
torul  foii  «Lumina  Satelor*.  Editura  proprie.  1927.  Preţul  15  Lei. 

N’am  putut  concepe  Dogmatica  şi  Morala,  ca  o  carte  cu 
formule  de  memorizat,  ci  cs  ,o  materie,  care  să  înveţe  pe  creştin 
a  cugeta,  a  simţi  şi  a  voi  creştineşte.  E  de  folos  incontestabil 
pentru  formarea  sufletului  celorce  vor  să  îndrume  şi  să  conducă 
pe  alţii.  Dar  nu  poate  face  un  serviciu  mai  rău  bisericii  şi  re¬ 
ligiei,  decât  celce  va  Introduce  Dogmatica  şi  Morala  cu  definiţii 
sever  stabilite  in  predică,  în  lecţiile  de  şcoală  primară  şi  secun¬ 
dară  şi  în  scrisul  religios  pentru  popor.  Dogmatica  şi  Morala 
creştină  au  să  se  transforme  în  puteri  psihice  pentru  pro- 
poveduitor,  au  să  apară  înaintea  ochilor  iui  ca  un  ecran  luminos, 
pe  care  trecând  imaginea  lucrurilor  şi  faptelor  şi  gândurilor 
lumei  acesteia,  să  ie  poţi  distinge  limpede  părţile  de  lumină 
şi  cele  umbroase,  ca  să  poţi  afla  ce  să  adaugi  pentru  a  ieşi 
gând  şi  faptă  şi  lucru  creştinesc. 

Aşa  lucrează  părintele  Trifa  şi  in  special  a  lucrat  «Oglinda 
inimii  omului*,  care  deşi  a  avut  un  model,  se  presintă  cu  atâtea 
şi  aşa  de  mari  transformări,  încât  cu  drept  cuvânt  o  poate  numi 
carte  originală  a  sfinţiei  sale. 

Ce  minunată  oglindă,  în  care  se  poate  vedea  fiecare  cum 
este  şi  cum  ar  trebui  să  fie ! 

E  scrisă  cu  atâta  căldură,  cu  atâta  simţire  şi  convingere, 
această  carte,  încât  în  adevăr  te  cutremură.  Şi  ce  minunat  a 
prins  metoda  de  propov.eduire  a  creştinismului :  contrastul.  In 
ajutorul  textului  minunat,  stau  tot  atâta  de  grăitoare  clişee.  Nu 
cred  că  mă  înşel  de  ioc,  afirmând,  că  această  carte  Îmi  pare 
sintesa  Întregii  experinţe  de  creştin  şi  a  tuturor  sforţărilor  de 
propoveduitor  ale  părintelui  Trifa,  cred  că  este  cea  mai  adân¬ 
cită  carte  a  Sf.  Sale  şi  care  va  rămânea  şi  se  va  căuta  mult,  — 
de  cei  buni,  de  cei  doritori  de  o  viaţă  nouă  pentru  ei  şi  se¬ 
menii  lor.  O  Dogmatică  şi  o  Morală  aplicată,  fermecătoarei 

Şi  e  poate  şi  cel  mai  de  preţ  dar,  ce-J  pot  face  cei  buni 
celor  pătimaşi  ca  şi  celor  neprihăniţi,  de  naşterea  Domnului 
nostru  lsus  Hristos. 

Dumnezeu  se  reverse  din  belşug  harul  său  şi  peste  autor, 
dăruindu-i  cu  zile  multe  şi  cu  puteri  depline,  şi  peste  carte,  ca 
şi  peste  ceice  o  vor  ceti.  —  Noi,  ne  ţinem  de  datorinţă  să-l 
felicităm,  apreciindu-i  just  strădâniile.  _  ah.  M. 

CRONICA. 

~  EXTERNĂ. 

In  jurul  jubileului  de  50  de  ani  al  societăţii  „Crucea 
albastră11.  In  oraşul  de  întemeiere  al  societăţii  «Crucea  Roşie», 
salvatoare  a  vieţii  milioanelor  de  răniţi  în  răsboaie,  zilele  trecute 
a  ţinut  să  defileze  triumfătoare,  după  50  de  ani  de  existenţă,  o 
altă  societate  salvat  rare  a  o  mulţime  mare  de  victime  ale  alco- 
holului.  societatea  «Crucea  albadră». 

Dăm  după  «Lichter  der  Heimat»  grand  oasa  desfăşurare 
a  marşului  triumfal  din  Geneva,  cum  şi  comentariile  corespon¬ 
dentului  numitei  reviste. 

<Cu  ocazia  deplasării,  pe  care  a  aranjat-o  î’i  Geneva  cu 
prilejul  împlinirii  a  50  ani  de  existenţă  a  societăţii  «Crucea 
albastră»,  o  femeie  nenumitâ  a  oferit  preşedintelui  Antony 
Rochat  o  tăbliţă,  pe  care  erau  scrise  «cugetările»  cari  urmează. 
Ele  evidenţiază  necesitatea  ardentă  a  fiinţării  societăţii  şi  puter¬ 
nica  impresie,  pe  care  activitatea  ei  a  făcut-o  până  şi  asupra 
celor  ce  n’au  intrat  în  societate. 

Zi  de  toamnă  mohorâtă;  după  multe  zile  de  ploaie,  puţin 
soare.  Străzile  sunt  înghesuite,  lumea  se  îngrămădeşte  pe  pieţe, 
pe  terase,  pe  trotoare,  pe  treptele  libere  aie  magaziilor  şi  ale 
caselor.  Ce  aşteaptă  lumea?  «Crucea  albastră»  îşi  sărbătoreşte 
50  de  ani  de  existenţă,  şi  în  cinstea  acestei  existenţe  a  aranjat 
o  defilare  demonstrativă  a  membrilor,  în  frunte  cu  mai  multe 
orhestre.  Păşrsc  şi  trec  pe  dinainte  rânduri-rânduri  de  tineri 
şi  bătrâni,  bărbaţi  şi  femei,  copii  şi  copile.  O  tinără  mamă  În¬ 
sufleţită  duce  pe  umerii  ei  un  copil '  dolofan,  ca  o  apoteoză 
sfântă  a  unei  idei  fericite  şi  înalte...  Şi  câţi  nu  sunt  cu  ei  din 
credincioşii  steagului  ridicat  de  această  societate,  dar  pe  cari 
infirmităţile  fizice  i-au  Împiedecat  a  porni  la  marşl 

«Celce  .iubeşte  beutura  —  îşi  omoară  familia.  —  Oricine 
se  poate  înfrâna».  «Beutura  şi  temniţa  —  beutori lor,  băgaţi  de 
seamă».  Aceste  cuvinte  erau  scrise  pe  tăbliţa  oferită  preşe¬ 
dintelui. 

Şi  convoiul  trecea  şi  nu  se  mai  sfârşia;  o  armată  cuceri¬ 
toare,  un  popor  biruitor,  care  păşeşte  pe  faţă  în  acest  oraş 
pentru  a-şi  arăta  lucrul  său  bun*  Era  poporul  harnic,  muncitor, 
luptător,  care  a  gustat  nenorocirea  şi  btâstămu!  în  propriul  său 
trup  sau  în  viaţa  familiei  lor,  şi  care  a  suferit  din  cauza  otrăvii, 
care  alungă  mintea  şi  dă  de  mai  trupul. 

Toţi  oamenii  aceştia  păşiau  grav,  serioşi;  te  izbea  cu 
deosebire  ţinuta  şi  privirea  celor  tineri.  Să-şi  fi  aruncat  ei  oare 
ochiul  fn  fundul  prăpastiei,  tn  care  împingea  pe  om  alcohoiul  ? 
De  bună  seamă  un  tată,  un  frate,  un  prietin  s'a  svârcolit  în 
fundul  ei,  şi  căderea  acelora  a  strâns  inima  de  durere,  a  în¬ 
grozit  viaţa  tinerească. 

Aşa  trec  mereu  înainte  societăţile  şi  secţiile  din  văile  şi 
de  pe  crestele  munţilor,  din  oraşe  şi  din  sate:  cu  miile  împo¬ 
triva  alcoholutui.  De  când  sânt,  au  trecut  multe  convoiuri 
pe  dinainte-mi,  dar  un  popor  care  să  protesteze  Împotriva  unui 
rău  dela  mic  până  ia  moşneagul,  care  se  clatină  pe  picioare,  ca 
acest  popor,  acuma  11  văd  mai  Întâi. 

E  poporul,  care  banul  câştigat  cu  greu  şi  amar,  trebue 
să  1  dea  In  dări  grele  pentru  a  ţinea  temniţe,  case  de  nebuni, 
case  de  corecţiune,  spitale,  azile.  orfelinate  şi  sanatorii.  In  ele 
trebue  să  se  consume  fructe  sudice  scumpite  enorm  cu  taxe 

grele  de  import,  pentrucă  din  poamele  ţârii  se  fierbe  rachiu. 

anii  nu  sunt  făcuţi  pentru  a  contribui  la  îndobitocirea  omului 
şi  la  slăbirea  rasei  omeneşti.  Câtă  preocupare,  când  e  vorba  de 
boi,  cai,  oi,  câni  găini  etc.  —  şi  nici  una  pentru  oameni.  Cu 
foarte  puţine  excepţii,  toţi  aceşti  oameni,  din  difilarea  demon¬ 
strativă  de  acum,  au  dat  chiar  prea  mult  din  averea  lor  pe  altarul 
de  jertfă  at  statului  şi  au  primit  aşa  puţin  dela  el,  pentrucă  acesta 
nu  se  îndură  nici  decum  să  rupă  prietinia  cu  aicoholui.  Căci 
el  şi-ar  pierde  puterea  fără  sprijinul  puternic  din  partea  statului. 

Eroilor,  nu  cruţaţi  energial  Împreună  şi  cei  slabi  ajung 
puternici  I  A  dovedit  o  cu  prisosinţă  acest  marş  triumfal.  Şi 
dintre  ceice  n’au  defilat  tn  rând  cu  voi  vă  sunt  aproape,  vă 
întovărăşesc  cu  inima!» 

Părintele  Trifa,  iniţiatorul  «Oastei  Domnului»  şi  ostaşii  ei, 
în  ceasul  acesta  pot  simţi  o  mare  bucurie!  La  Geneva  s’a  de¬ 
filat  şi  în  numele  lor.  GA.  M. 

* 

INTERNĂ. 

Congresul  Asociaţiei  clerului  „Andreiu  Şaguna" 

s’a  ţinut  la  Lugoj  in  zilele  de  10  şi  11  Noemvrie  a.  c.  tund 
prezenţi  peste  150  de  preoţi  din  Mitropolia  Ardealului,  in  frunte 
cu  P.  S.  Episcop  Grigorie  al  Aradului.  In  şirul  congreselor 
Asociaţiei  acesta  a  fost  al  VUHea.  In  conformitate  cu  tradiţia « 
congresul  a  avut  o  problemă  centrală,  care  i-a  împrumutat  un 
caracter  special.  Congresul  a  avut  de  astădată  caracter  liturgic. 

I  s’a  dat  acest  caracter  nu  pentru  a  se  sublinia  ritual ismul  Bi¬ 
sericii  noastre,  ci  pentrucă  preoţimea  noastră  să-şi  împrospăteze 
şi  adâncească  cunoştinţele  despre  strălucitul  nostru  cult  divin 
şi  din  această  adâncire  să-şi  împrumute  cât  mai  multă  grije  şi 
cât  mai  multă  demnitate  in  atitudinea  ei  liturgică. 

Potrivit  acestui  dublu  scop  raportorii  au  tratat  acelaş  su¬ 
biect  din  două  puncte  de  vedere  şi  anume:  «Esenţa  cultului 
ortodox»  (Pr.  Dr.  I.  Felea  —  Pecica)  şi  «Atitudinea  liturgică  a 
preotului»  (Prot.  Dr.  Şt.  Cioroianu-Comloş). 

Problema  a  avut  darul  să  stârnească  discuţii  din  cete  mai 
interesante  cari  au  culminat  In  postulatele  cucerniciei  cu  care 

trebuie  să  slujească  preotul  şi  al  necesităţii  unificării  cultului 
nostru. 

La  obiectul  acesta  a  vorbit  înţelept  şi  entuziast  ca  întot¬ 
deauna  P.  S.  Episcopul  Grigorie  al  Aradului  dâid  clerului  pre¬ 
ţioase  îndrumări  de  slujire  lui  Hristos. 

In  seara  zilei  dintâi  corul  <Vidu>  din  Lugoj  a  dat,  în  teatrul 
orăşenesc,  sub  conducerea  talentatului  măiestru  Filaret  Barbu, 
un  strălucit  concert  religios,  ascultat  cu  o  adâncă  evlavie  de 
publicul  numeros  şi  select  al  sălii. 

A  doua  zi  a  urmat  raportul  general  al  Comitetului  centrat 
şi  raportul  cassierului,  cari  au  fost  luate  cu  aprobare  la  cuno 
ştinţă  de  către  congres.  Comitetului  central  i  se  aduc  mulţu¬ 
miri  pentru  râvna  depusă  în  conducerea  şi  îndrumarea  Aso¬ 
ciaţiei.  îndeosebi  preşedintelui  Dr.  Ciuhandu  i  se  aduc  cuvenite 
laude. 

Din  congres  s’au  expediat  telegrame  omagiale  înaltei  Re¬ 
genţe.  înalt  Prea  Sf.  Mitropolit  Nicolae  şi  dlui  Ministru  al 
cultelor. 

Viitorul  Congres,  probabil,  la  Cluj,  cu  caracter  omiletic 
(problema  predicei). 

* 

Congresul  naţional-bisericesc  al  mitropoliei  Ardea* 
ului.  in  ziua  sfântului  şi  marelui  mucenic  Dimitrie  s'a  deschis 
a  Sibiiu  Congresul  mitropoliei  noastre  printPun  solemn  serviciu 
divin  şi  prin  mesagiu!  citit  de  i.  P.  S.  Mitropolit  Nicolae,  de 
faţă  fiind  PP.  SS.  SS.  Episcopii  Roman  al  Orăzii-mari,  Nicolae 
al  Clujului,  Grigorie  al  Aradului,  PP.  SS.  Arhierei  Filaret  dela 
Caransebeş  şi  Andrei  dela  Oradea-mare,  un  mare  număr  de 
deputaţi  congresuali  şi  de  credincioşi  din  localitate. 

Patru  zile  de-arândui  reprezentanţii  autorizaţi  ai  clerului  şi 
poporului  ortodox  din  Ardea!  au  luat  cunoştinţă  de  situaţia  bi¬ 
sericească  actuală  şi  au  discutat  cu  tact  şi  înţelepciune  toate 
problemele  cari  reclamă  o  soluţie  în  vederea  unei  fericite  în¬ 
drumări  a  vieţii  noastre  culturale  şi  religioase. 

Demnitatea  cu  care  s’au  desfăşurat  şedinţele  actualului 
congres,  interesul  viu  de  care  au  dat  dovadă  membrii  acestei 
Înalte  corporaţii  bisericeşti,  ca  ş;  nivelui  academic  la  care  s’au 
menţinut  discuţiile  dela  început  până  la  sfârşit  în  jurul  unor 
probleme  de  o  importanţă  vitală  pentru  biserica  şi  neamul 
nostru  alcătuesc  una  dintre  cele  mai  elocvente  mărturii  despre 
rostului  acestei  corporaţiuni  bisericeşti  aşezate  de  marele  Mitro¬ 
polit  Andreiu  Şaguna. 

Cine  a  asistat  la  desbaterile  congresului  nostru  mitropo¬ 
litan,  a  avut  încă  un  prilej  să-şi  fortifice  convingerea  despre 
rolul  binefăcător  pe  care-1  au  mirenii  noştri  ca  factor  de  con¬ 
ducere  in  viaţa  noastră  bisericească.  Ei  au  arătat  încă  odată, 
că  sunt  in  stare  să  Înţeleagă  şi  să  discute  nu  numai  probleme 

de  ordin  naţional  politic,  ci  şi  de  ordin  religios.  Dovadă,  că 
cel  dintăi  deputat  care  a  subliniat  frumuseţea  raportului  general 
bisericesc  ai  Consiliului  mitropolitan  —  a  fost  un  mirean. 

Pentru  temeinicia  cu  care  a  fost  alcătuit  acest  raport  — 
ii  vom  reproduce,  măcar  parţial,  in  numărul  viitor  al  revistei 
noastre.  Necuke. 


Note  şi  informaţii. 

Din  lipsă  de  loc  am  fost  siliţi  să  amânăm  conti¬ 
nuarea  stadiului  istoric  al  Păr.  St.  Meteş,  pentru  nu¬ 
mărul  viitor  al  revistei  noastre. 

* 

Preafericitul  Patriarh  al  României,  Mlron,  intr’o  preafru¬ 
moasă  pastorală  dă  poporului  minunate  îndemnuri  de  a  părăsi 
«râul  învăţ»  al  înjurăturilor  de  cele  sfinte,  arătând  că  «celce-şi 
grijeşte  gura  şi  limba,  îşi  scuteşte  sufletul  său  de  strâmtorări» 
cum  spun  «Proverbele»  (c.  21  v.  23)  —  Preafericitul  Părinte  a 
început  râsboiul.  Să  nu  ne  oprim  numai  la  această  pastorală, 
ci  mare  datorie  au  toţi  slujitorii  altarului,  să  ducă  lupta  din  bi¬ 
ruinţă  in  biruinţă  până  la  desvăţul  râului  obiceiu,  Între¬ 
buinţând  predica,  dar  mai  ales  spovedania  temeinică  şi  pilda  vieţii 
lor.  Celce  pe  sine  nu  se  înfrână,  nu  poate  înfrâna  nici  pe  altul, 
— -  este  un  adevăr,  confirmat  de  viaţă  la  tot  pasul. 

împotriva  înjurăturilor  le  oferă  un  mic  ajutor  şi  «Altă 
creştere»  a  dtui  prof.  univ.  S.  Mehedinţi. 

.*  • 

Se  ştie  că  Sf.  Sinod  al  Bisericii  noastre  a  hotărât  ca  Sf. 
Paşti  in  anul  viitor  să  le  sărbăm  ia  15  Aprilie.  Fraţii  noştri 
uniţi,  în  nemărginitul  lor  zel  păpistăşesc  au  combătut  din  răs¬ 
puteri  hotărârea  Sf.  Sinod.  Dar  pe  urmă,  văzând  că  suprema 
noastră  autoritate  eclesiastică  nu  se  sinchiseşte  prea  mult  de 
nemulţumirea  lor,  s’au  dat  bătuţi,  fiindcă  —  vorba  Evangheliei 
—  «se  temeau  de  norod». 

Dar  pentruca  —  tot  vorba  Evangheliei  —  «păcatul  lor  să 
rămână  întreg»,  « Unirea*  dela  Blaj  spune,  că  episcopatul  unit 
«a  acceptat»  hotărârea  Sf.  Sinod  a!  Bisericii  ortodoxe,  dar  <asta 
na  însemnează  că  na  desaproabă  pe  dea’ntregal  jocul  pe  care 
şi-l  permite  ortodoxia  română  in  jurul  acestei  chestiuni». 

Cu  alte  cuvinte  episcopatul  «unit»  se  poartă  exact  caşicând 
ar  fi  sub  jurisdicţia  canonică  a  Sf.  Sinod  ortodox.  (De  teama 
norodului,  care  nici  până  astăzi  nu  are  conştiinţa  «unaţiei»  în 
care  l-au  dus  împrejurări  independente  de  voinţa  lui  1) 

Dar,  pe  de  altă  parte,  «combat»  şi  protestează  —  tot  vorba 
Sf.  Evanghelii  —  «ca  să  nu  fie  scoşi  din  sinagogă»... 

Primesc  ceeace  desaprobd  pe  dea' nlregul. 

O  mai  jalnică  tragodie  nici  că  se  poate... 

* 

Vin  serile  iungi  de  iarnă  şi  zilele  cu  puţină  ocupaţie  pentru 
plugar.  Frumoasa  instituţie  tradiţională  a  poporului,  «şezătoarea», 
care  pe  vremuri  nu  era  loc  pentru  necuviinţe  şi  imoralitate,  ci 
şcoală  de  virtute,  omenie  şi  muncă,  a  decăzut.  Ce  minunat 
prilej  pentru  «părintele»  sufletesc  adevărat  să  ducă  o  carte  bună, 
o  foaie  cum  se  cade  in  casa  oamenilor,  ca  minunat  prilej  pentru 
binefăcătoarele  vizite  pastorale  la  credincioşi.  Are  dreptate  pă¬ 
rintele  Trifa,  când  scrie  ţăranilor:  «folosiţi  şi  vremea  de  iarnă 
cu  folos  pentru  lucrul  mâmlor  voastre,  pentru  mintea  voastră 
şi  sufletul  vostru».  «Părinţii»  lor  să  nu  pregete  a  le  sta  într’a- 
jutor;  de  o  fac,  credem,  că  nu  o  fac  numai  In  interesul  celor 

de  rând.  A 

* 

Faptul  că  voim  să  redăm  viaţa  unui  aşezământ  creştin 
ortodox,  —  pe  locui  unde  a  înfiinţat,  până  la  anul  1761,  o  sfântă 
mănăstire  ortodoxă  ardeleană,  la  Bucium,  în  istoricii  munţi  ai 
Făgăraşului,  —  continuă  a  nelinişti  râu  pe  agenţii  papistăşiei 
dela  Unirea  bîajană.  Râsboinicul  organ  al  mitropoliei  greco- 
catolice  declară  iarăs,  în  culmea  nestăpânirii  de  sine,  următoa¬ 
rele:  (în  Nrul  din  29  Octomvrie  1927):  «ne  permitem  a  sublinia 
încă  odată,  că  nici  entuziasmul  comitetului  de  acţiune,  nici  apro¬ 
bările  diferitelor  ministere  şi  nici  chiar  Inaltui  patronaj  al  M. 
Sale  Regina  (deia  a  cărei  încoronare  am  lipsit)  nu  poate  face 
din  gândul  dea  ridica  în  Buciumul  nostru  (!)  unit  (şi  răpit  dela 
ortodocşi!  o  mănăstire  ortodoxă  a  «întregirii»  neamului,  decât 
o  păcătoasă  uneltire»...  spre  desfiinţarea  bisericii  unite.  Patro¬ 
najul  Suveranei  este  dar,  —  după  «Unirea»,  —  un  fel  de  păcă¬ 
toasă  uneltire...  în  scop  criminal...  Iar  strigătul  acesta,  — 
scriu  aceiaşi  clarissimi,  intraţi  se  pare  în  groaza  morţii,  —  «vom 
continua  să  t  trimitem  in  largul  lumii». 

Dar,  largul  lumii  fiind  cam  departe,  strigătul  nu  va  răs- 
bate  până  pe  acolo;  va  răsbate  însă,  cel  puţin,  până  la  I.  P.  S. 
mitropolitul  dela  Blaj,  —  e  vorba  doar  de  un  organ  greco-ca- 
tolic  oficios  mai  mult  s’au  mai  puţin.  îndrăznim  dar  a  întreba: 
n’ar  fi  oare  vremea  de  a  mai  stâmpăra  şi  cuminţi  —  de  se  poate  — 
pe  muit  furtunoşii  Unirii,  insolenţi  până  şi  faţă  de  un  cap... 
încoronat,  —  şi  nu  numai  insolenţi,  ci  şi  ridicoli,  când  orice 
pas  de  reclădire  a  unui  aşezământ  bisericesc  ortodox  II  declară 
drept  atac  la  adresa  unaţiei.  («Tel.  Rom.») 


